qundao/data-zh-poetry huggingface dataset:
山友辭·拖白練
作者：王質
朝代：宋

拖白練，拖白練，蒼翠陰中玉一片。
翻枝倒葉露微茫，風動樹鳴忽不見。
穿向北，穿向南，山藤野蔓何能纏。
嗚呼此友兮可解顔，溪山繚繞多林巒。
山友辭·提葫蘆
作者：王質
朝代：宋

提胡蘆，提胡蘆，東呼西呼聲不孤。
荳蔻花繁葡萄疎，野香野氣薰薰粗。
過相煩，爲我携，攢砂點漆苞累累。
嗚呼此友兮堅相期，山樊亂蕊霑皴皮。
山友辭·泥滑滑
作者：王質
朝代：宋

泥滑滑，泥滑滑，林雨林風交颯颯。
蒼皮翠莢啄鮮香，樹外行人何時歇。
山有果，山有蔬，楓脂松膠香有餘。
嗚呼此友兮慰所須，野草山花滿地鋪。
山友辭·畫眉兒
作者：王質
朝代：宋

畫眉兒，畫眉兒，林下何須更畫眉。
莽莽蘿蔓迷東西，聲高聲低聲總奇。
非真畫，即真畫，棘刺藤梢時一罣。
嗚呼此友兮長相陪，樹杪聲來樹欲飛。
山友辭·白頭翁
作者：王質
朝代：宋

白頭翁，白頭翁，咀嚼淺紫掐深紅。
樹枝翻翻趒山狖，樹葉駁駁彫山蟲。
不斜飛，不倒挂，一絲擲上一絲下。
嗚呼此友兮久相同，半銜蘿月半杉風。
山友辭·百舌兒
作者：王質
朝代：宋

百舌兒，百舌兒，發口及時莫過時。
柳色花香皆可掇，林光水光多足娛。
花沾舌，柳沾舌，吟咏山風共山月。
嗚呼此友兮相追隨，樹巔一聲春夢歸。
山友辭·脫却布袴
作者：王質
朝代：宋

脫却破褲，脫却破袴，空潤冥濛濕交股。
層層山草雜山花，刈穫衣裳總無數。
燒杉香，燒楓香，菌桂蔓椒紛衆芳。
嗚呼此友兮毋作疎，寒巢幽夢頻相呼。
山友辭·蘄州鬼
作者：王質
朝代：宋

蘄州鬼，蘄州鬼，江南淮北隔江水。
淮山巉巉深又深，鬼哭浪頭險無比。
你且鳴，我且睡，花草薰人令人醉。
嗚呼此友兮願相逢，谷烟溪霧深重重。
山友辭·郭公
作者：王質
朝代：宋

郭公，郭公，上田下田催野翁。
嬋媛蒼翠錯青紅，汪汪活水聲交通。
蚤布穀，蚤收穀，稻花垂垂香撲撲。
嗚呼此友兮真相識，麻坡豆坡晚陰濕。
山友辭·雪錢子
作者：王質
朝代：宋

雪錢子，雪錢子，非雪非錢但相似。
天清雲浄雪驚飛，樹聲纔定溪聲起。
只愛雪，不愛錢，梨花影下月明前。
嗚呼此友兮豈相違，重花沓葉欒山枝。
山友辭·青菜子
作者：王質
朝代：宋

青菜子，青菜子，林靜山空忽驚耳。
闇中娟妙度清圓，東林吟罷西林起。
葉青青，菜青青，飛到山深聲轉清。
嗚呼此友兮相會心，蕭騷野響生寒林。
山友辭·黄栗留
作者：王質
朝代：宋

黄栗留，黄栗留，寂寂寞寞傳聲幽。
桃花吹墮杏花起，重疊春岡春樹稠。
耳聞之，心蕭然，花飛花落溪潺湲。
嗚呼此友兮真忘言，空山無人春亦寒。
山水友別辭·地黄糖
作者：王質
朝代：宋

風來聞清香，月來見清光。
鶗鴂但先鳴，芐芭毋歇芳。
糖他糖，總弗强，草花樹花爭結房，迎梅送梅陂愈蒼。
山水友別辭·松粉
作者：王質
朝代：宋

奉勸十八公，莫入明光宮。
藉爾毬端露，助我屩底風。
粉它粉，總弗近，總總松毛糞松本，松子松花香愈猛。
山水友別辭·榆醤
作者：王質
朝代：宋

榆葉瀹可葅，榆皮舂可脯。
代豆釀爲醤，代麵膠爲糊。
醤他醤，總莫尚，榆郎榆姑春春旺，林下山間慰所望。
山水友別辭·芭蕉脯
作者：王質
朝代：宋

不愁風槭槭，不愁雨蕭蕭。
爲人張秋本，爲我解春牢。
脯它脯，總弗許，山鬼且往凭山樹，繁陰相倍享風露。
山水友別辭·茯苓酥
作者：王質
朝代：宋

且自伏爾菟，毋勞伏我神。
只圖滋一啜，不圖延千齡。
酥也酥，總弗如，松風浩蕩相招呼，呼上青冥山亦無。
山水友別辭·蒼耳酒
作者：王質
朝代：宋

山婦耳带璫，山兒耳带枲。
黄衣醤已佳，碧葉酒尤美。
酒它酒，總弗右，陂草草深別宇宙，野香薰蒸噴饙餾。
山水友別辭·薏苡飯
作者：王質
朝代：宋

勾漏升空飛，伏波抱愁死。
一飽萬事已，古人皆流水。
飯它飯，總弗換，樹陰相隨鳥聲變，草蟲木蝱自撩亂。
山水友別辭·薝蔔鮓
作者：王質
朝代：宋

天上雪花六，地下梅花六。
彼花花我眼，此花實我腹。
鮓它鮓，總弗亞，山南招提北蘭若，野僧家風莫相捨。
山行即事二首·其一
作者：王質
朝代：宋

轉岸波仍急，瀕溪路半無。
柳低侵樹腹，蓮濕墜花鬚。
田舍籬憂倒，漁舟柁喜扶。
雨餘山更碧，倍費我工夫。
山行即事二首·其二
作者：王質
朝代：宋

浮雲在空碧，來往議陰晴。
荷雨灑衣濕，蘋風吹袖清。
鵲聲喧日出，鷗性狎波平。
山色不言語，喚醒三日酲。
幽居
作者：王質
朝代：宋

春跗秋萼以時開，爾自野生吾懶栽。
有飯故須間菘韭，無羹安用著鹽梅。
雲蒼雲白變復變，雨舊雨今來不來。
杉露松霜皆我酒，竹根木癭盡吾杯。
弔法空
作者：王質
朝代：宋

鶴不勝癯汝更癯，平沙獨立未爲孤。
雨花臺上方知有，明月堂中竟省無。
此夜吟風憑北固，何時乘月叩西湖。
出頭已解挑包走，試路西江問老夫。
張元亮見訪留和坐客
作者：王質
朝代：宋

杯盤倉卒但隨家，所頼龍山得孟嘉。
略以詩聲知律呂，敢于學海望津涯。
精神霜後千頭橘，風味新時一顆瓜。
髮白未應餘子識，汗青當有後人誇。
張安國爲朱黄二豪作傳索賦詩
作者：王質
朝代：宋

二豪名字遍人間，未許癡兒見一斑。
俯仰半生雙鬢禿，是非千古寸心關。
向來蹤跡埋空谷，老去文章滿道山。
我有詩書三十乘，肯來相伴小窗閒。
從陳阜卿遊翠巖
作者：王質
朝代：宋

馬輕人健有秋容，飛到千巖萬壑中。
古殿含風寒佛骨，峻屏揭水注龍宮。
行深野屨霑空翠，睡醒僧簷轉晚紅。
彈指山川變光景，橫江旌吹擁元戎。
復和前韻
作者：王質
朝代：宋

小窗厭讀牛毛書，徑思一葦航江湖。
英英山色著眉宇，炯炯波光明髮膚。
清風蓑笠明月棹，爲我洗濯塵埃裾。
功名暫寄癡兒手，烟雲且與閒人娛。
浴鳬飛鷺總相識，近水遠山俱可廬。
東遊會稽略滄海，西跨震澤窺姑蘇。
小官趨事苦奔走，大官憂國多嗟吁。
幸今未掛衣冠籍，浮家泛宅誰能拘。
天朝多士森列宿，氐房奎壁牛女虛。
如公第一等人物，故應策轡飛雲衢。
得印安用如斗大，握筆會使如椽粗。
玉堂靜夜掣鈴索，卧聽宮點鳴銅壺。
日閒剖茗碎鸞鳳，霜清把酒傾醍醐。
記取江南子王子，溪邊共立春風蒲。
及今未趨紫宸列，尚容時挽張公鬚。
奚奴剩背古錦囊，與公痛咀溪山腴。
怨春郎
作者：王質
朝代：宋

蘆花已老。蓼花已老。江腹衝風，山頭殘照。暮煙不辨棲鷗。識歸舟。歸舟照顧新洲閣。驚波惡。別揀深灣泊。南津北濼，水村總沒人家。莽平沙。
憶張安國
作者：王質
朝代：宋

天上足官府，舍人何處歸。
世情傷幻化，道眼羨空飛。
易合誰終始，難言有是非。
九原如可作，來共立斜暉。
挽吳節夫二首·其一
作者：王質
朝代：宋

古道在今世，今人離古心。
延陵存一老，元祐得遺音。
樂善稻粱熟，憂民江海深。
二毛方五馬，當代阻爲霖。
挽吳節夫二首·其二
作者：王質
朝代：宋

生死一大事，聖賢三致思。
朝聞應夕可，春葉又秋枝。
高眼世無比，點頭人有誰。
朔風吹槁野，天地亦含悲。
挽李平仲二首·其一
作者：王質
朝代：宋

杳杳歸無極，茫茫恨有餘。
九原那可作，萬事總成虛。
汀草何嘗歇，雲山亦自如。
此囘真定別，無雁可傳書。
挽李平仲二首·其二
作者：王質
朝代：宋

窮達皆昨夢，死生同一波。
幻身非我有，薄俗奈渠何。
霜樹柯莖少，江湖洲渚多。
老來不禁淚，未忍過懷坡。
挽虞丞相
作者：王質
朝代：宋

一德風雲會，千秋海嶽靈。
中涵天度量，外峙玉儀形。
人物如三代，文章似六經。
嘉謀調藥石，偉望振雷霆。
二水盤明鏡，三嵎揭秀屏。
天心開俊傑，世路化畦町。
采石交綏急，參謀攬轡停。
舟中掬晉指，屋上建秦瓴。
帝座憂回喜，邦人醉得醒。
江聲鳴歷歷，圖畫儼亭亭。
蜀道馳宣詔，函關寖啟扃。
希文初遇呂，平仲卒逢丁。
直北烟都歇，居東雨載零。
野隨裴令綠，竹爲武公青。
宇宙傾風采，朝廷遲典刑。
三邊頻仗節，七府遍移廳。
堅重車方軌，光新刃發硎。
事融湯裏雪，物轉手中瓶。
杞梓充庭茂，芝蘭滿甸馨。
寶奩森漆栗，樂籠富參苓。
幽士寧悲鵩，該儒總識鼮。
輸懷情繾綣，接語步竛竮。
巖壑多空帳，江湖少带笭。
姚崇資倜儻，葛亮意丁寧。
秀氣橫連霍，洪恩沇溢滎。
德威馴虎兕，道力化蝗螟。
烽燧寒邊堠，桑麻蔽遠坰。
農熙牛𧥄𧥄，兵勁馬駉駉。
雁澤寬心駐，龍沙側耳聽。
檄囊停插羽，綸閣緩摇鈴。
周廩仍多黍，堯階再産蓂。
長楊荒御宿，茂草鞠虛囹。
忽化雙林火，俄流五丈星。
更生游佛國，中衛立仙庭。
陵寢稽朝洛，王師寖度涇。
蕭何雖鎮蜀，韓信未踰陘。
鶴踞新華表，鯨歸舊紫溟。
月明空皎皎，風遠但泠泠。
蚤歲蒙推奬，多時備使令。
盤餐傳舴艋，茵吐濺篁箳。
追琢參羣玉，調和作五鯖。
自從悲殄瘁，誰弗念伶俜。
道路紆脩阻，音塵墮杳冥。
口呿惟墨墨，頭點自惺惺。
髮白心隨老，燈青目不瞑。
有聲號井絡，無路挽車軨。
睿意思元老，徽章播大廷。
雲臺先鄧禹，烟閣重房齡。
未解聯溫贊，何勞勒固銘。
孫多騏驥骨，子悉鳳凰翎。
生死雖無憾，哀榮不忍聆。
一從雲隔漢，兩見水漫汀。
飛夢風翻絮，浮生浪捲萍。
西塵黯沈日，雙照淚熒熒。
挽趙處士
作者：王質
朝代：宋

叩閽凜凜疏三通，歸社蕭蕭酒一鍾。
龍卧高陽呼不醒，鵬飛北海去無蹤。
無年及見安車召，有子能荒大國封。
想見功名心未死，亦隨江漢去朝宗。
故事三公皆黄閣作黄閣辭
作者：王質
朝代：宋

文章開紫垣，委耀照黄扉。
崇雉抱高墉，長虹曳華榱。
浮闌翼交楯，戟衣摇縹粉。
石紋浪花碎，紫光射金鼎。
珠𤪌明黼領，劍鏢玉螭冷。
槐香吹鬢影，相對青炯炯。
故事相國金印紫綬三公亦如之作金印辭
作者：王質
朝代：宋

寶篆結金紋，玉皇衣上雲。
飛馳雙日月，開閉幾乾坤。
靈夔挾輈吼，幰弩指幡首。
絳霏密葱蒨，隠隠龜銜紐。
祥文寫天影，壽骨聳嶽頂。
蓮巢秋風泠，甘守相國印。
效竹枝體有感四首·其一
作者：王質
朝代：宋

來時梅花繞路旁，祇今壓枝梅子黄。
回思孤徑踏斜月，冉冉馬頭迎曉香。
效竹枝體有感四首·其三
作者：王質
朝代：宋

斜風急雨暮瀟瀟，更與客懷增寂寥。
樹頭梅子未全熟，莫來窗下打芭蕉。
效竹枝體有感四首·其二
作者：王質
朝代：宋

石橋直下槳雙橫，落葉漸低湖水生。
歸心欲寄潮頭去，潮頭不肯過湓城。
效竹枝體有感四首·其四
作者：王質
朝代：宋

江南烟雨梅子肥，稻針刺水青離離。
江南風物亦如此，所恨情懷非昔時。
敕局同年相餞是日謝遣婢子春饒者還其家同年大不然之共悵然也
作者：王質
朝代：宋

已恨此身多，將如之子何。
自甘吾潦倒，真恐汝蹉跎。
身老便孤睡，家貧喜自歌。
輜軿他日見，各想舊婆娑。
新竹
作者：王質
朝代：宋

我不疎君君自疎，此君於我定何如。
中庭明月常常在，卷地風來不掃除。
晚泊東流
作者：王質
朝代：宋

山高樹多日出遲，食時霧露且雰霏。
馬蹄已踏兩郵舍，人家漸開雙竹扉。
冬青匝路野蜂亂，蕎麥滿園山鵲飛。
明朝大江送吾去，萬里天風吹客衣。
月下看古碑唐貞元間物也
作者：王質
朝代：宋

泥土相纏四百年，摩挲十在九彫殘。
明朝叉手東西去，更有誰人月下看。
有感
作者：王質
朝代：宋

北斗闌干外，浮雲拄杖中。
天高千障立，月靜一江空。
宇宙橫揮麈，乾坤落轉蓬。
浩歌聊舉酒，無泪哭英雄。
李南卿西歸求語以贈行山谷偈云八萬四千關捩子與君一箇鎖匙開僕亦有一箇鎖匙謹以奉贈
作者：王質
朝代：宋

之子何方去，荆江上渚宮。
頗知君筆力，能嗣我宗風。
境熟拈來是，心圓觸處通。
贈之一轉語，收了萬年功。
林溪中阻風
作者：王質
朝代：宋

扁舟西去苦匆匆，底事天回柂尾風。
倉卒未應旗轉脚，殷勤聊借浦棲鴻。
半山烟雨駸駸暗，兩岸霜林故故紅。
得意輕帆休笑我，去來等是一孤篷。
栗里華陽窩辭·去彭澤辭
作者：王質
朝代：宋

西田下潠兮將荒，胡不歸。
彭澤洵美兮，唯柴桑其是思。
米五斗兮何薄，带一束兮何卑。
乾坤莽蒼兮，懷有道之無期。
山隩兮江衝，魚龍波濤兮，蘆人漁子猶怔忡。
朝上英兮暮下雄，山林自有豪杰兮，白銀水精之飛龍。
栗里華陽窩辭·居句曲山辭
作者：王質
朝代：宋

林屋兮峨嵋，岱宗羅浮兮繚之。
幅員既長兮無極，杳烟壑兮雲陂。
谷高陵深兮矧昭陽穹廬之翻覆，萬春千秋兮句曲。
東麓兮南岡，桂椒蕭艾兮同香。
湛汧溪兮永碧，岌菌山兮長蒼。
栗里華陽窩辭·禮育王塔辭
作者：王質
朝代：宋

乾坤分吳越兮，隔以海潮之飛，鴻鵠兮十度而九回。
朝句曲之嶙峋兮，暮育王之嵾嵯。
垂老遠遊兮，豈其舍人長史之非。
上精行次絕行兮，非通行照行之可希。
天石縱兮天河驚，星辰日月兮欹危。
度錢塘兮江碧而山蒼，斯行兮非常。
栗里華陽窩辭·移南村辭
作者：王質
朝代：宋

多柴多桑兮繁陰，栗熟兮山前山後而多聞。
有人兮素心，林密林疎兮溪山自爲秋春。
不見兮相思，相思兮起下牀而攬衣。
南疇兮嘉穟，北牖兮新葵。
轉南村兮西廬，夫豈衆芳兮要之。
何所獨無芳草兮，惟吾宇其增菲。
紛有此內美兮，奚適而非良期。
勿知太元兮，又焉知義熙。
栗里華陽窩辭·移積金澗辭
作者：王質
朝代：宋

長史御風兮舍人躡雲，掾左右兮山高谷深。
昔渺渺兮何世，今茫茫兮何代。
王謝兮埃中，楊許兮塵外。
五明重雲兮咫尺而阻脩，東春兮西秋。
羣芝兮遞芳，朮花參花兮似不仝。
人兮焉往，藥香無歇兮人生不可以久留。
栗里華陽窩辭·笙
作者：王質
朝代：宋

山不風兮風不松，{碻攵}磕兮自生松風。
夫何所嗜之太酷兮，山林將安爲容。
下坂兮飛鞚，袤川兮深弓。
去彼取此兮但空，斯情兮焉窮。
王母去兮雲歸，王子來兮霜霏。
鳳皇兮驚飛，明月在天兮星稀。
疇昔兮成非，是耶非耶焉知。
栗里華陽窩辭·築層樓辭
作者：王質
朝代：宋

樓愈高兮世愈遥，平壤兮層霄。
松遇風風遇松兮，信美而弗超。
笙籟兮雲陂，波濤兮雪川。
夢已隔而弗聞兮，矧浮塵之入飛烟。
樓安得兮袤阜，松安得兮穹岩。
大分有終兮大空無終，斯時有羣仙之是從兮，它時無一人之與同。
栗里華陽窩辭·籃輿柴車
作者：王質
朝代：宋

柴桑雖寂寥兮亦扶疎，不孤吾烓兮吾車。
紙筆梨棗兮物計，有酒兮聊可與娛。
洲寒兮桑落，久阻修兮江淮慘其如昨。
鶴怨兮猿悲，灌卉宿莽兮無依。
湓城倘可以且泊兮，廬山未趣夫來歸。
栗里華陽窩辭·舫舟
作者：王質
朝代：宋

有事兮春疇，趾垂舉兮攙游。
碕回回兮峪漫漫，何楫兮何舟。
潺湲兮虎溪，東林兮遠師。
溪深兮榜度，溪淺兮行歸。
諦玩兮苔痕，逆知兮履綦。
林有影兮溪無聲，露下月明兮過之，到家兮掩門。
噫其不爾兮，闔蓬亦可以棲身。
栗里華陽窩辭·鹿皮巾葛巾
作者：王質
朝代：宋

斕斕兮斑斑，毋落落兮其間。
蒼茸黄精之本兮，秋風杳生後而生前。
山葛兮山巾，勿問山中兮君其問諸水濱。
瀼瀼兮秋露漙，蕭蕭兮秋風生。
浄居永福兮，胡可得爲孤山之寒人。
荷荷兮已矣，膠膠兮何耶。
去復來兮，願采茅山之藥花。
楊柳枝
作者：王質
朝代：宋

慣得嬌雲趕不開。去還來。淡光無可照樓臺。且停杯。薄雨疏疏時幾點，灑浮埃。賣花未上擔兒抬。聽他催。
樞相宣撫虞公壽雅 江艫 其三
作者：王質
朝代：宋

天子在宮，有恫悒悒。
神主在廟，有震岌岌。
暨我國人，以莫不惕。
樞相宣撫虞公壽雅 江艫 其五
作者：王質
朝代：宋

有庚之寅，維公其生。
在巳之辛，維公其成。
而有斯厄，而有斯人。
匪天之私，伊宋之仁。
樞相宣撫虞公壽雅 江艫 其六
作者：王質
朝代：宋

大江之濱，采石之津。
波之淪淪，石之粼粼。
謂公可堙，江則可塵。
山之嶔嶔，隰之畇畇。
謂公可磨，山則可簪。
樞相宣撫虞公壽雅 江艫 其四
作者：王質
朝代：宋

在宮雍雍，金石其音。
在廟湛湛，虎兕其扃。
暨我國人，以莫不寧。
樞相宣撫虞公壽雅 漢清 其一〇
作者：王質
朝代：宋

公髮勿華，我生則遐。
籲彼蒼天，佑我皇家。
樞相宣撫虞公壽雅 漢清 其三
作者：王質
朝代：宋

農耰于野，不蹂一苗。
賈馳于郊，不驚一毛。
公在襄陽，民生逍遥。
樞相宣撫虞公壽雅 漢清 其九
作者：王質
朝代：宋

日月躞躞，勿黧公色。
霜露烈烈，勿華公髮。
樞相宣撫虞公壽雅 漢清 其五
作者：王質
朝代：宋

公來自吳，襄民蹙蹙，止公毋蜀。
樞相宣撫虞公壽雅 漢清 其八
作者：王質
朝代：宋

我孩嬰嬰，公昔體之，而曷置之。
樞相宣撫虞公壽雅 漢清 其六
作者：王質
朝代：宋

金我襄城，湯我漢江。
春我之筐，秋我之箱。
樞相宣撫虞公壽雅 漢清 其四
作者：王質
朝代：宋

公來自東，襄民蹙蹙，止公毋西。
次蕪湖聞張彥晉船已行
作者：王質
朝代：宋

陸路如蛙鈍，江流似馬馳。
不嫌君去速，只恨我來遲。
兒女三杯酒，溪山五字詩。
英豪到此地，莫更問何時。
次虞樞密九日登高韻
作者：王質
朝代：宋

滿擬重陽醉菊觴，花時多已過重陽。
年來莫是無知己，未遇淵明不肯香。
次虞樞密九日登高韻
作者：王質
朝代：宋

風動旗千榦，霜明甲萬聯。
愁邊悲有淚，幽燧冷無煙。
殺氣藏金鉞，臺光照玉船。
元豐韓相國，故事講軍前。
次通守韻題和政堂
作者：王質
朝代：宋

攙天高柳意堂堂，柳外山長水亦長。
百尺冰壺清徹底，一川雲錦爛生光。
暫看屬玉摇波影，速駕麒麟入帝鄉。
宣曲宜春驂輦路，上林風味薄沙棠。
次通守韻題廓齋
作者：王質
朝代：宋

遥傳碧落入新除，早向清都卜定居。
金勒鳴珂班退後，玉堂揮翰酒醒餘。
試聽掣動鈴絛響，驚看飛來錦帕舒。
甘露堂前正秋色，集賢如堵望相如。
次青渠
作者：王質
朝代：宋

市井雖聊爾，風光略勝他。
稻田方稍稍，瓦屋漸多多。
得路皆平地，逢山但淺坡。
日斜煙欲集，將奈晚寒何。
次韻姚貴聰
作者：王質
朝代：宋

小簾低捲一庵春，茗椀薰爐作意新。
今日共懽何事酒，他年定託不孤鄰。
愁腸繚繞終難展，醉字橫斜半失真。
遥望江流橫日脚，極思沙嘴問歸津。
水友續辭·慈菰
作者：王質
朝代：宋

我取友兮得慈菰，秋水纔沒藏莎餘。
并州剪刀聊藉姑，剪得閒花閒子疎。
燕摇尾，龍掀鬚，所思兮可與娛，秋波索索秋聲孤。
水友續辭·水粽
作者：王質
朝代：宋

我取友兮得水粽，結花甚輕結根重。
竹筒楝葉瀟湘餘，隨波凌亂飄江湖。
藤籠閉，漏兜閑，所思兮奚可慳，蘆岸槿籬門早𣟴。
水友續辭·水芹
作者：王質
朝代：宋

我取友兮得水芹，深青淺綠鬖鬖開。
半沉半浮輕去來，溪毛石髮相毰毸。
健魚赤，弱魚碧，所思兮不勝積，疎烟淡川浄如拭。
水友續辭·水芽兒
作者：王質
朝代：宋

我取友兮得水芽，荷花爲孃藕爲爺。
不聞兒聲聞水聲，短碕長溆鳴奔沙。
霜欲飛，水欲歸，所思兮不忍欺，東波南蕩秋風稀。
水友續辭·水蓴
作者：王質
朝代：宋

我取友兮得水蓴，黄黄白白花深深。
美髯得非龍子孫，秋風不退香涎痕。
東魯思，東吳思，所思兮宜相詒，草木溪山今是非。
水友續辭·菱角
作者：王質
朝代：宋

我取友兮得菱角，碎葉參差水瀺灂。
重重疊疊庶相鯈，雖見噞喁不可捉。
收壁袋，收簧絲，所思兮宜相資，擦莎挨樹秋蟬啼。
水友續辭·蓮子
作者：王質
朝代：宋

我取友兮得蓮子，月白風清影橫水。
烟消露飛香愈茂，風標宜夜不宜晝。
薏青青，的白白，所思兮將焉歇，中坻阻躋不可越。
水友續辭·藕條
作者：王質
朝代：宋

我取友兮得藕條，花近可招遠可撩。
龜魚到底亦不見，但見紅開廼碧凋。
風漾漾，露霏霏，所思兮焉可移，光旁聊寄幽并兒。
水友續辭·雞頭
作者：王質
朝代：宋

我取友兮得雞頭，漪瀾汪洸不肯流。
鷄栖雁栖卑不飛，雁或浮上鷄何爲。
溪無灑，沙無蝨，所思兮安有畢，濕沙暗蟲聲𠲌𠲌。
水友辭·寐卑子
作者：王質
朝代：宋

寐卑子，寐卑子，春菰秋蒲老烟水。
一雙飛逐一雙飛，斜景浄空光陸離。
戀桃花，戀麥黄，瓜蔓荻苗皆故鄉。
嗚呼此友兮宜同方，江花吹子魚花香。
水友辭·水鴉鵲
作者：王質
朝代：宋

水鴉鵲，水鴉鵲，軟荷搭水身可泊。
高荷脩莖難著脚，一盤一窩足安樂。
竈有薪，甑有飯，蘆人漁子事皆辦。
嗚呼此友兮宜相倚，溪風來定水香歸。
水友辭·水鶑子
作者：王質
朝代：宋

水鶑子，水鶑子，不愛林花愛溪水。
春岸春莎翕習飛，波動鬣摇霍身墜。
罱入淺，罩入深，東渚拋綸西拗罾。
嗚呼此友兮良相宜，水光樹光韜暗輝。
水友辭·江鷗
作者：王質
朝代：宋

江鷗，江鷗，茫茫萬波同一秋。
菰雨蒲風不自由，浮世浮生爾更浮。
一寸白，二寸白，啄碎波紋聲㶁㶁。
嗚呼此友兮堪相邀，石村沙市江烟遥。
水友辭·科斗兒
作者：王質
朝代：宋

科斗兒，科斗兒，役役聿聿成攢嬉。
軟溫春水調春泥，噆深噆淺隨高低。
傍春草，傍春石，莫向空中亂澄碧。
嗚呼此友兮良可觀，羽葆鼓吹春風前。
水友辭·紅鶴
作者：王質
朝代：宋

紅鶴，紅鶴，東江飛度西江泊。
蕭蕭晚烟和夜霜，寒魚沉波不可啄。
轉松梢，轉松梢，孤聲不停危夢摇。
嗚呼此友兮宜相求，付與江天能復留。
水友辭·翡翠兒
作者：王質
朝代：宋

翡翠兒，翡翠兒，幽清浄綠深依歸。
浮空凝風香不動，翻身一擲碎花飛。
總無矰，總無弋，波上沉浮沙上立。
嗚呼此友兮宜相從，晚瀨榜人收水功。
水友辭·野鴨兒
作者：王質
朝代：宋

野鴨兒，野鴨兒，長蘆短葦風披披。
不寒不暖天與睡，睡足撲漉橫斜飛。
飛劃劃，鳴軋軋，菰蒲澎浡花欲脫。
嗚呼此友兮奚可闌，斷岸欹樹連深山。
水友辭·陶河
作者：王質
朝代：宋

陶河，陶河，江文萃蔡搔江莎。
岸沙岩石相蕩摩，異音同流烝涉波。
東在梁，西在梁，繅風紛霧無斜陽。
嗚呼此友兮相與永，島影忽翻水聲併。
水友辭·青樁
作者：王質
朝代：宋

青樁，青樁，樁樁孤影橫秋江。
上磯下磯江入腹，斜倚亂磧聲淙淙。
有如癡，還不癡，波動魚行皎皎知。
嗚呼此友兮喜同規，渚蒲水荇秋風稀。
水友辭·魚姑
作者：王質
朝代：宋

魚姑，魚姑，溪南溪北遥相呼。
烟深霧重棲沉魚，荒荒秋漢秋星疎。
要姑活，怕姑死，姑且閒飛歇深沚。
嗚呼此友兮真足稱，草平樹安波不興。
水友辭·魚烏子
作者：王質
朝代：宋

魚烏子，魚烏子，相喚相挨擦風葦。
春莎滲子漸成鱗，的皪眼光入波底。
唼草芽，啑楊花，勃勃春沫吹春莎。
嗚呼此友兮宜接跡，溪氣溪香午猶濕。
水友辭·魚燕子
作者：王質
朝代：宋

魚燕子，魚燕子，堇飴不下銀花觜。
荷香菱香溪清泠，涮盡嚏喋全無腥。
蒲槌黄，菰臺黑，波痕蕩摇渚花蝕。
嗚呼此友兮能相寬，天生水資歡水賢。
水友辭·魚鷹
作者：王質
朝代：宋

魚鷹，魚鷹，江空谷空同一音。
風浪衝磯磯擦過，波沸安能遮眼明。
忽飛上，忽飛下，碎玉橫斜口中挂。
嗚呼此友兮不厭多，看看桑田生白波。
水友辭·鴛鴦
作者：王質
朝代：宋

鴛鴦，鴛鴦，一雌一雄春水鄉。
□□所思在何方，葡萄顔色桃花香。
溪南岸，溪北岸，且住中流莫相伴。
嗚呼此友兮堪同調，烟浄波明影可照。
水友辭·鵁鶄
作者：王質
朝代：宋

鵁鶄，鵁鶄，嗢咽秋水溞秋聲。
石樹𧥄𧥄崖稜稜，蹋蘋蹴藻輕輕行。
哺兒饑，誨兒癡，淋滲離褷相挾飛。
嗚呼此友兮常相存，溪子通知魚鳥心。
水友辭·鷺鷥
作者：王質
朝代：宋

鷺鷥，鷺鷥，三花兩花乾雪飛。
荷花浄紅葉浄碧，輕來輕去掠寒霏。
或孤翔，或孤立，落日橫波脩影直。
嗚呼此友兮彌相敦，水衰石老秋容深。
水友辭·鸂鶒
作者：王質
朝代：宋

鸂鶒，鸂鶒，水花蕭疎並花立。
夜倚岩花眠野香，平穩溪山總如律。
春水溫，秋水寒，欹岸側島陰欒欒。
嗚呼此友兮常相安，虛舟橫渡人搴帘。
水友辭·鸕鷀
作者：王質
朝代：宋

鸕鷀，鸕鷀，江烟渺渺波瀰瀰。
捎空欲下不肯下，投深未飛俄急飛。
碧中食，青中眠，風吹亂聲譁滿川。
嗚呼此友兮良可嘉，高紅低紫無乾花。
水調歌頭
作者：王質
朝代：宋

晚嶂倚斜日，秋樹戰悲風。一泓紺紫澄碧，中有睡蛟龍。散作清溪明玉，激上長松流水，雨電亂寒空。拋卻紅塵袂，飛入妙光宮。佛國大，天溥博，地含洪。空巖亂壑遞響，珠影動金容。萬古碧潭空界，一點青霄明月，澇漉總無功。雲散殿突兀，風動鐸丁東。
水調歌頭
作者：王質
朝代：宋

江水去無極，無地有青天。怒濤洶湧，捲浪成雪蔽長川。一望揚州蒼莽，隱見煙竿雙矗，何處卷珠簾。落日瓜洲渡，鴻鷺滿風前。古戰場，皆白草，更蒼煙。清平猶有遺恨，久矣在江邊。北固山前三傑，遙想當年意氣，□□暱中原。上馬促歸去，風墮接羅翩
水調歌頭
作者：王質
朝代：宋

河漢湛秋碧，玉露噯瑤空。太清仙子，飄渺飛佩響玲瓏。暫馭青鸞紫鳳，來玩十洲三島，旌旆卷芙蓉。身在大江表，名系絳霄宮。兩仙客，歌駐月，舞迥風。寶薰輕度簾幕，香霧結重重。已覺長安近日，會看此星朝鬥，千載慶雲龍。翠靄彤煙裡，長侍袞衣紅。
水調歌頭
作者：王質
朝代：宋

淮海一星出，分野到梁州。玉京群帝朝鬥，公在列仙流。盡掃欃槍格澤，高拱紫微太乙，霞佩拂紅裯。非霧非煙裡，永侍紺雲裘。日南至，月既望，壽君侯。梅花滿眼，一朵聊當一千秋。半夜玉堂承詔，翼旦路朝宣冊，歸去作班頭。風靜瞿塘峽，安穩放行舟。
水調歌頭
作者：王質
朝代：宋

細數十年夢，十處過中秋。今年清夢，還在黃鶴舊樓頭。老子箇中不淺，此會天教重見，今古一南樓。星漢淡無色，玉錦倚空浮。帶秦煙，縈楚霧，熨江流。關河離合南北，依舊照清愁。想見姮娥冷笑，笑我歸來霜鬢，空敝黑貂裘。把酒問清影，肯去伴滄洲。
水調歌頭
作者：王質
朝代：宋

花上插蒼碧，花下走清湍。濃霜深覆殘雪，更有月相參。似我竹溪茅屋，欲曉未明天氣，扶杖繞籬看。秦楚五千裡，何處是江南。饒風下，人不斷，馬相連。頗嘗見有此客，相屬意惓惓。欲為橫吹出塞，無處可尋羌管，短策叩徵鞍。策斷徵鞍裂，驚墜玉毿毿。
水調歌頭
作者：王質
朝代：宋

草蔓已多露，松竹總含風。群山左顧右盼，如虎更如龍。時見漁燈三兩，知在誰家浦漵，星斗爛垂空。萬有付一掃，人世等天宮。秋蕭瑟，林脫葉，水歸洪。江湖飄泊鴻雁，洲渚肯相容。要使群生安堵，不聽三更吠犬，此則是奇功。一任畫麟閣，吾自老牆東。
水調歌頭
作者：王質
朝代：宋

雲巘在空碧，天宇共高明。重陽易得風雨，今日不勝晴。天為兩朝元老，付與四時佳節，不動一絲塵。香靄洗金戟，飛霧灑霓旌。山鳴葉，江動石，總歡聲。劍關玉壘千載，誰見此昇平。細看尊前萬蕊，相映眉間一點，黃氣鬱駸駸。江漢下淮海，都賴一長城。
永興丞以皓雪鮮梅奇語見示戲占閒人浪辭酬之
作者：王質
朝代：宋

四海一山玉，切作冠巑岏。
冠上戴明月，履下踏飛湍。
肺腸裹林壑，表裏交珊珊。
上界雪可飽，下土人希餐。
三春鎮長在，九夏何曾殘。
大千薝蔔林，巨萬梅花團。
花惟白皓皓，巾自烏漫漫。
純玉龍爭飛，雜玉龍皆蟠。
千丈亭不歷，九尺庵隨看。
摩雲起高崖，運斤吾能刊。
書空結奇字，擘鏡誰能觀。
須彌有數盡，此興無時闌。
江城子
作者：王質
朝代：宋

柳梢無雪受風吹。綠垂垂。乳鴉啼。直下蒲萄，春水未平堤。卻似今年春氣早，白團扇，已相宜。紅巾當日鳥銜飛。曲江湄。暮春時。孔雀麒麟，交蹙繡羅衣。何似野堂陪勝客，花影外，竹影移。
江城子
作者：王質
朝代：宋

細風吹起翠田田。雨和煙。入梅天。鮮潤繁陰，悄悄轉清圓。十頃蒲萄深貯碧，鷗共鷺，各翩翩。影搖香度小嬋娟。竹林賢。總神仙。滴露飛霜，雪壑注冰泉。伴了芙蓉城裡客，無一事，北窗眠。
江城子
作者：王質
朝代：宋

細風微揭碧鱗鱗。繡幃深。不聞聲。時見推簾，籠袖玉輕輕。不似綺樓高卷幔，相指點，總分明。斜灣叢柳暗陰陰。且消停。莫催行。只恨夕陽，雖好近黃昏。得到釵梁容略住，無分做，小蜻蜓。
江西道中
作者：王質
朝代：宋

落日平西樹起煙，亂山缺處水連天。
城樓突兀棲雲表，樹影參差落眼前。
倒引歸心纏客病，欲隨飛鳥渡平川。
不辭繭足投微徑，慰藉征行有晚蟬。
浣溪沙
作者：王質
朝代：宋

何藥能醫腸九回。榴蓮不似蜀當歸。卻簪徵帽解戎衣。淚下猿聲巴峽裡，眼荒鷗磧楚江涯。夢魂只傍故人飛。
浣溪沙
作者：王質
朝代：宋

夢到江南夢卻回。夢歸何處得身歸。故溪淥淨看鳧衣。下到瞿唐春欲杪，桃花香浪渺無涯。三臺回望五雲飛。
浣溪沙
作者：王質
朝代：宋

徵雁年來得幾回。春風無雁帶書歸。故應春瘦減春衣。花柳傷心經歲月，江湖無夢失津涯。到家無樹不紅飛。
浣溪沙
作者：王質
朝代：宋

細雨蕭蕭變作秋。晚風楊柳冷颼颼。無言有淚灑西樓。眼共雲山昏慘慘，心隨煙水去悠悠。一蓑一笠任孤舟。
渡湖過大浩寺
作者：王質
朝代：宋

亂莎茁茁水皴皴，紅葉黄花各自春。
隔竹歌呼知叟醉，倚松疎嬾見僧真。
有時柏子捎衣落，無數松枝刺眼頻。
山頂斜陽纔慘淡，草顛多露已橫陳。
滴滴金
作者：王質
朝代：宋

陰陰溼霧霜無汁。江氣逼、樹聲滴。荒林只見夕陽入。誰喚晚煙集。漁翁猶把釣竿執。蓑共笠、時時葺。風剛浪猛早收拾。天外暮雲黑。
滿江紅
作者：王質
朝代：宋

慘淡輕陰，都養就、朱朱白白。最好是、梨花帶雨，海棠映日。暖霧烘成芳草色，嬌風分與垂楊力。聽紅邊、翠杪囀清圓，曾相識。春緒亂，還如織。春夢斷，還堪覓。看青梅下有，遊人嘖嘖。愛酒正香須滿泛，憐花太嫩休輕摘。把領巾、收聚眾香濃，憑風立。
滿江紅
作者：王質
朝代：宋

整頓乾坤，恨無袖、迴旋不足。須付與、腰金疊赤，面槐參綠。功業豈無人可了，英豪自有心相伏。自孤窗、寒燭聽經綸，常三複。舉大白，傾醽醁。為公起，歌此曲。曲中意惟有，斯賢堪屬。萱草喜除煩惱障，蓮花妙享清涼福。願年年、團扇弄生綃，長如玉。
滿江紅
作者：王質
朝代：宋

方丈維摩，蒙衲被、都齊不省。空悵望、錦裘繡帽，玉珂金鐙。十月小春逢此日，一時勝事輸公等。問短衣、匹馬射南山，何人肯。山暮紫，峰如筍。江寒碧，沙如粉。望塞鴻杳杳，水遙天永。飲罷不妨瓶屢臥，歸來自有風吹醒。試斷橋、流水月明邊，尋疏影。
滿江紅
作者：王質
朝代：宋

生縠平鋪，吹不起、輕風無力。西江上、鬥牛相射，水天一色。二妙風流今代少，一時光價何時息。更絳霄、白日下雲軿，芙蓉客。整飛馭，成得得。尋前約、寬憶憶。正雲飛雨卷，舊紅新碧。茁茁抽長荷柄綠，毿毿吐淨楊花白。漸衣篝、香潤入梅天，紅綃溼。
滿江紅
作者：王質
朝代：宋

莽莽雲平，都不辨、近山遠水。盡徘徊、尚留波面，未歸灣尾。浪猛深深鷗抱穩，波寒縮縮魚沈底。恐狂風、顛雨岸多摧，舟難艤。船篷重，拖不起。蓑衣溼，森如洗。想杖頭未足，杯中無計。漁網吹翻無把捉，釣竿凍斷成拋棄。到高歌、風靜月明時，誰如你。
滿江紅
作者：王質
朝代：宋

落盡斜陽，尚有些、斷霞殘影。甚彎環、東溪西巷，南巖北嶺。行熟更教羊引著，睡濃卻被鴉驚醒。漸孤村、樹暗顫山敧，霜風冷。人世裡，嫌他蠢。牛背上，輸他穩。但芒鞋一緉，蓑衣一領。五臟荒陂蔬薦口，雙髽幽崦花漫頂。雖雲烏、月黑路蒙籠，何曾窘。
燈花
作者：王質
朝代：宋

造化管不得，要開時便開。
洗天風雨夜，春色滿銀臺。
燕歸來·喜遷鶯
作者：王質
朝代：宋

拂拂春風入馬啼。□駐綠楊堤。綠楊堤上乳鶯啼。聲聲怨、怨春歸。而今一似花流水，縱跡任東西。利成名逐在何時。早贏得、兩分飛。
物幻詩
作者：王質
朝代：宋

北海鯤從化，南枝蟻戰勳。
宋龜靈自困，周蝶夢誰分。
外物不可必，此形何足云。
勞生竟不覺，幻境徒紛紛。
生查子
作者：王質
朝代：宋

見汝小溪灣，修竹連疏影。林杪動風聲，驚下毿毿粉。見汝大江郊，高浪搖枯本。飛雪密封枝，直到斜陽醒。
用前韻謝元章惠茶二首·其一
作者：王質
朝代：宋

吾夜輕行過故鄉，不知箭栝與車箱。
清風一點吹靈府，夢斷江南白鷺行。
用前韻謝元章惠茶二首·其二
作者：王質
朝代：宋

白日騰騰睡醉鄉，塵絲撩亂罥巾箱。
從令易趁繙書課，滿眼精神下五行。
用和游次公韻贈慧璉
作者：王質
朝代：宋

行到山深山愈青，山青水青青照人。
水光易晝而難夜，山態雖秋而亦春。
魚窠在水不知濕，鳥翮憑空能自直。
霞綺橫飛總是紅，浪花纔起渾無碧。
用沈述之韻賦靈槎
作者：王質
朝代：宋

甘王樓下挽清暉，不到三湘識九疑。
骨健任從波浪嚙，眼空冷看市朝移。
常懷一簣香爐日，不見三峰雪嶺時。
安得杜蘇添此沈，相從地上作三奇。
留別虞丞相二首·其一
作者：王質
朝代：宋

太倉宇宙久陳陳，合與英豪共作新。
修造鳳樓須有手，住持烏寺可無人。
千官禮絕三司貴，一士心歸萬國春。
藉與八風吹六翮，飛騰意度不無神。
留別虞丞相二首·其二
作者：王質
朝代：宋

禹跡茫茫海會同，有誰管領自西東。
側身江漢歸無所，開眼乾坤見有公。
隠几三思籌去住，歷階再拜叩窮通。
朝家有意尋幽側，人在風烟慘淡中。
留別陳阜卿
作者：王質
朝代：宋

巍巍堂堂陳豫章，身長五尺名八方。
千鈞寶鼎薦禘嘗，百圍大木宜宮堂。
迺者從之在建康，抉雲望見奎婁張。
一言拓我萬里疆，眇視六合揮八荒。
震靂雷電飛清霜，羣靈錯漠無晶光。
天駟超逸奔絕韁，攙搶斂旗彫赤芒。
鴻鵠之上日月旁，翩翩孤影摇蒼茫。
大兒太史公子長，小兒元和韓侍郎。
夔龍稷契伊傅姜，青天白日雁成行。
眈眈我負千鍾囊，置在公前一鍼鋩。
東齊南楚服晉强，而况胡沈梁江黄。
今我不樂思還鄉，石頭渡口呼歸航。
不獨別離多慨慷，時事關心神轉傷。
一爲公歌臣馬良，黄塵蔽人聲不揚。
公何時乎歸廟廊，土囊風怒於菟驤。
煥發海藏龍宮藏，滿朝桂朮參芝香。
三湔三釁我冠裳，隻輪小車兩僕將。
不然扁舟下瀟湘，參差孤起橫滄浪。
復欲淮南耕戰場，傍鋤春草卧斜陽。
惠山樹石極葱蒼，儻來相對高僧房。
異蛇
作者：王質
朝代：宋

非蛟非龍奚爲耶，杳靄是蛇或非蛇。
軀如三丈中廬棟，聲如二尺單夫車。
洶湧西來復南去，激碎滿川波浪花。
爾等陸産殊水産，亦有水産非其家。
平生康莊在菅莽，胡乃出沒同魚蝦。
無何變化不俄頃，野鴨凌亂揚風沙。
向來鱗甲渺烟霧，但見浦溆連蒹葭。
立憑石樹踏莎草，隄前隄後聽蝦蟆。
南山之趾西湖腹，是日有物橫空拏。
一爪二角色純黑，亂雲奔走相谽谺。
得非此物即此蛇，是否恍惚空喧譁。
虹腰餘飛雨脚斷，夕陽半閣西山斜。
登張安國右司官舍後閣
作者：王質
朝代：宋

東風吹塵暗城郭，一見吳山增眼明。
文人筆力轉嵩華，坐撫吳山毫髮輕。
向來嫵媚玉局老，對公談罷猶縱橫。
參差萬象羅雙目，奔走文場供約束。
東家粱肉西絲竹，却與青山作僮僕。
發家書
作者：王質
朝代：宋

別乘非爲辱，江陵稍近家。
牙緋雖滯色，頭白亦增華。
見說堂前竹，勝如屋角花。
脫身歸到得，餘事總塵沙。
白羽扇二首·其一
作者：王質
朝代：宋

昔卧隆中今渭湄，真龍長御快風飛。
出關吹碎兒郎膽，安用軍師更指揮。
白羽扇二首·其二
作者：王質
朝代：宋

鼎足三雄各立時，卧龍騰起向西飛。
渭川波盡摇明月，百萬貔貅聽指揮。
真珠簾
作者：王質
朝代：宋

翠虯夭矯拿蒼玉。飛來到、吾廬溪灣山麓。一笑忽相逢，更解包投宿。北池之畔西牆曲，與主人、呼青吸綠。恨我，無天寒翠袖，共倚修竹。每遇飛雪蕭蕭，更驚風槭槭，清標可掬。更與月同來，無半點塵俗。冬有寒梅閒相伴，春亦有、幽蘭相逐。香足。才露下霜飛，又有秋菊。
秀野亭觀雪
作者：王質
朝代：宋

不見湘娥十二鬟，誰移白髮上青山。
雲開上界珠宮闕，風墮游仙玉佩環。
洄曲城孤千騎入，山陰興盡一蓑還。
萬松嶺下寒溪口，遥想梅花露半斑。
秋夜讀書三首·其一
作者：王質
朝代：宋

不須薄澣少纖塵，時復閒行更脚輕。
樹有涼聲常摵摵，燈無熱意但熒熒。
土鬆瘦菜從頭長，地浄幽泓澈底清。
月化日遷人不覺，却于草木見先驚。
秋夜讀書三首·其三
作者：王質
朝代：宋

無嫌烏帽走黄塵，塵外塵中總有人。
口但輕輕吹鳥毳，腸休軋軋轉車輪。
漫張明月清風眼，試玩游絲落絮身。
半夜妙心花忽發，十方一剎現渾銀。
秋夜讀書三首·其二
作者：王質
朝代：宋

縠紋絕似瀼西生，霜沫全如潄玉清。
稍定心源渟夜氣，即開耳界度秋聲。
旁觀事有千端異，返照身無一點輕。
一醉等閒千日過，清江安用白鷗盟。
秋興
作者：王質
朝代：宋

有願投金粟，無情上玉除。
吾甘披短褐，君自曳長裾。
浥浥雲生屋，涓涓水到渠。
十難三四好，八九在閒居。
竹夫人二首·其一
作者：王質
朝代：宋

夫人承主愛，不在鴛鴦幃。
庭楓飄一葉，滿眼貯秋悲。
竹夫人二首·其二
作者：王質
朝代：宋

洞房暗薰結，誰作雙蝴蝶。
夫人獨自夢，清露泣寒月。
竹夫人歌
作者：王質
朝代：宋

君不見黄金屋裏貯阿嬌，咳唾隨風飛九霄。
寵極妬深恩愛絕，長門畢竟成蕭條。
又不見明妃千載居深苑，年年不識春風面。
一朝上馬出君門，萬里關山紫臺遠。
來來去去春空絲，鶑鶑燕燕能幾時。
百年不辦專房計，萬事翻覆仍難期。
豈如道人青奴元不惡，金蠶玉燕慵梳掠。
眼眼相看似有情，誰念佳人翠袖薄。
迢迢良夜款相親，玉窗冰簟夢無塵。
西風索索暫別去，一歲一回重見君。
重見君，猶勝姮娥不嫁人。
竹扇二首·其一
作者：王質
朝代：宋

脫盡龍兒錦繡衣，一枝變化作千絲。
泠然不受人間暑，誰道清風有歇時。
竹扇二首·其二
作者：王質
朝代：宋

老龍飛去葛家陂，尚有龍兒戲錦衣。
只恐世塵吹不盡，世塵吹盡聽龍歸。
笛家弄·笛家
作者：王質
朝代：宋

凌亂敗荷，既似沙莞，又如淝水。顛倒旌旗都靡。餘花敧謝，又似烏江，騅兮不逝。虞兮奈爾。凋柳蕭騷，又如軹道，故老何顏對。因緣斷。時節轉。自然如彼。自然如此。水邊沙際。蘆花搖曳。喚住行人，蓼花嫵媚。引翻遊子。又似江都酣夜延秋，建業望仙結綺。月下心飛，風前骨醉。共蘋花得意。今看昔、後看今未。一回頭，已百彈指。
答楊教見和
作者：王質
朝代：宋

飯鼓逢逢睡起時，先生弟子總關扉。
不妨堂下輕騎馬，切莫江頭浪典衣。
且對燈花隨雨落，任從苜蓿列盤稀。
杜陵鄭老襟期在，今昨那能定是非。
紅窗怨
作者：王質
朝代：宋

欲寄意，都無有。且須折贈、市橋官柳。看君著上征衣，也尋思、榜舟楚江口。此會未知何時又。恨男兒、不長相守。苟富貴、毋相忘，若相忘、有如此酒。
紅窗怨
作者：王質
朝代：宋

簾不卷。人難見。縹緲歌聲，暗隨香轉。記與三五少年，在杭州、曾聽得幾遍。唱到生綃白團扇。晚涼初、桐陰滿院。待要圖入丹青，無奈緣識如花面。
紗扇
作者：王質
朝代：宋

八字囘環字字精，一規孤月半銖輕。
只應來自鮫人室，風動猶聞細浪聲。
老人嘗饌北食兒女輩不能過蕪湖多魚且美僕生長澤國不可一日無此
作者：王質
朝代：宋

不得揚州蟹蛤嘗，江鄉魚味亦相當。
自從南渡爲生理，慚見東人說故鄉。
出火麥團猶雪白，带漿米飯更鵝黄。
老人日日惟須此，長笑兒郎太楚傖。
聖燈偈
作者：王質
朝代：宋

是燈非草爇，亦非以膏滋。
又非似瓶貯，亦非似盤擎。
自靈府踴出，眼界現光輝。
隨高下岩谷，以至杳靄外。
然祈近眉睫，倏出尋丈間。
亦有本無覩，啟發悲悔心。
發心不須臾，所見亦如是。
暫發俄即退，終亦不可得。
二人或並處，所見各一境。
以至五六輩，亦復五六種。
人心如人面，是燈亦如之。
譬如有目人，皆見當空月。
目有昏明異，月亦分昏明。
或有目眚者，隨眚作光相。
不幸無目者，元未嘗有月。
大智慧光明，遍滿河沙界。
何獨不見燈，亦復不見我。
何獨不見我，總不知所見。
聞雁
作者：王質
朝代：宋

我性愛風竹，歷耳如筦弦。
兩日偶不聞，但見青摩烟。
半夜意展轉，時聞雁翩翩。
未能叫雲月，而我獨不眠。
抱被夜徙榻，空堂秋山連。
亦有鷗鷺栖，歷歷鳴更傳。
爲汝飲一杯，問汝以一言。
不居蘆葦中，乃巢蒼翠巔。
蕭蕭西風多，一等菰蒲寒。
遠來有相伴，汝等豈不賢。
不覺點急急，難通意惓惓。
振翼忽飛去，江湖水連天。
聽譚師彈琴
作者：王質
朝代：宋

君不能百步洪中裂橫竹，一聲吹入秋天綠。
巨魚鼓舞碎明珠，白浪軒昂動浮玉。
又不能多景樓上吹飛鴻，哀絃欲斷滄浪風。
徘徊舟子駐不進，江妃出聽烟溟濛。
不知何處得此薰風琴，元龍六尺含蒼雲。
恐是嶧山孤峰絕頂上，萬歲不老之寒根。
道人兩手提天機，中有妙法無人知。
風顛雨急倏來往，雨收風定游絲飛。
欲下不下窺魚鷗，忽前忽後囘波舟。
恍惚浮雲捲天宇，錯落萬點飛星流。
世間萬法總非真，況此假合非天成。
匣琴不出手無聲，袖手不彈琴不鳴。
此琴此手兩無與，問君廣陵賀若從何去。
王子有琴誰復傳，無徽無軫亦無絃。
若人解得非耳聽，爲君試作無手彈。
臨江仙
作者：王質
朝代：宋

八字山頭來較晚，彩雲未散南樓。夕陽千丈映簾鉤。君侯如欲老，江水莫教流。扇底清歌塵不動，胡床明月清秋。天漿為浪玉為舟。酒闌君便起。歸去立班頭。
臨江仙
作者：王質
朝代：宋

千頃翠圍遮綠淨，菱花影落波中。看看紅錦漾清風。此時催入覲，煙浪拍雲空。佇見觚稜棲寶爵，旌旗全仗飛龍。赭黃一點現真容。御麻宣未畢，雲鏡上天東。
臨江仙
作者：王質
朝代：宋

曲水流觴修禊事，祓除洗淨春愁。舉尊再拜壽君侯。只今虛鼎足，好去作班頭。自古相門還出相，春旗小駐南州。雲孫將紹祖風流。他時如見憶，江漢一漁舟。
臨江仙
作者：王質
朝代：宋

縹緲青宵雲一握，太清群玉光中。鈞天聲裡拂香風。紫皇低接手，穩步上層空。雀扇徐開鸞影轉，日高舞動蛟龍。雙瞻御座立昭容。回班趨複道，環佩響丁東。
與張安國圍棋勝者命題負者賦詩作藤枕歌
作者：王質
朝代：宋

平生屈盤在空谷，高韻清修疎節目。
上凌幽巖冠松頂，下入寒溪捫石足。
觀君眉宇含風霜，豈肯展轉蛾眉牀=。
西齋一榻浄如水，何如與我同卧起。
客子倦遊思故鄉，歸心往來鷗鷺行。
夢中山川不識路，憑君推挽過西江。
舟中作二首·其一
作者：王質
朝代：宋

昨日到今日，滿江常湧波。
山川非不好，風浪抑何多。
所愧累公等，固知如我何。
柁樓無晚照，高卧一長歌。
舟中作二首·其二
作者：王質
朝代：宋

昨夜一葉落，秋風江漢波。
晶晶紅日淡，慘慘素烟多。
世事今如此，吾曹可若何。
凄凉聊繫棹，一和大風歌。
舟中題石母洞前潭中玉犀石
作者：王質
朝代：宋

玉犀玉犀是何物，白玉麟蹄水晶骨。
珠宮貝闕不勝寒，夜來走出蛟龍窟。
荷柳松竹贈答·僕贈荷
作者：王質
朝代：宋

僕贈荷，吾友清陰多。
爲我生凉飆，寒輝相盪摩。
姑徐徐，勿急急，欹爾綠玉盤，傾爾白玉粒。
荷柳松竹贈答·松答僕
作者：王質
朝代：宋

松答僕，奉主願盡心。
護以虬龍威，娛以金玉音。
作炎夏，作凜秋，願主愛玉體，五夜增輕裘。
荷柳松竹贈答·柳遜竹
作者：王質
朝代：宋

柳遜竹，弱植短奇節。
戛玉仍鏗金，難攀子清絕。
主睡酣，毋驚醒，遲主江湖歸，相與獻清影。
荷柳松竹贈答·竹遜松
作者：王質
朝代：宋

竹遜松，古氣摩空纏。
鐵石作風骨，可以班主賢。
虛空中，走河海，主不好世音，子盍宏天籟。
荷柳松竹贈答·荷遜柳
作者：王質
朝代：宋

荷遜柳，短茁非脩莖。
焉如子妙密，騰起敷層陰。
明月上，子勿障，主欲務遐觀，清宇任昭曠。
蒲葵扇
作者：王質
朝代：宋

輕蒲獵獵野風秋，吹上蟾宮白玉樓。
想見東山紅粉裏，超然惟有此風流。
蕪湖道中
作者：王質
朝代：宋

擾擾千支水，攢攢一簇村。
牛羊紛下括，鵝鴨閙爭門。
晚徑飄松子，秋田長稻孫。
霜天好風日，壯士鐵衣溫。
蘇幕遮
作者：王質
朝代：宋

驛塵飛，天意緊。香雪芝封，猶帶吳泥潤。昨夜寶奩開玉鏡。一點西風，便覺寒秋近。白蘋洲，紅蓼徑。風露悽清，快促黃金鐙。疊疊重重聽好信。擲了碧油幢，更擲雙堂印。
虞美人
作者：王質
朝代：宋

綠陰夾岸人家住。橋上人來去。行舟遠遠喚相應。全似孤煙斜日、出閶門。浪花拂拂侵沙觜。直到垂楊底。吳江雖有晚潮回。未比合江亭下、水如飛。
虞美人
作者：王質
朝代：宋

翠陰融盡毿毿雪。慘淡花明滅。嫩沙拂拂漲痕添。想見故溪、綠到草堂前。夕陽紅透櫻桃粒。掩映深沈碧。成都事事似江南。只是香衾、兩處受春寒。
西江月
作者：王質
朝代：宋

月斧修成膩玉，風斤琢碎輕冰。主人無那壽杯深。倩取花來喚醒。舞罷繡裀鳳蹙，飲闌畫閣香凝。試將花蕊數層層。猶比長年不盡。
西江月
作者：王質
朝代：宋

璧水橋邊此客，金鑾坡上何人。沙場老馬事無成。淚溼青瑩夾鏡。袖手煙霏小景，回頭石嶺空城。乾坤遺恨渺難平。目斷塞鴻孤影。
西江月
作者：王質
朝代：宋

蹙蹙紅中煙潤，梢梢翠尾風斜。閒軒幽樹少啼鴉。此處最宜君畫。望眼不知天闊，歸心常恨山遮。見君江浦到蘆花。意在琵琶亭下。
西江月
作者：王質
朝代：宋

輕蠟細凝蜂蜜，薄羅深壓鵝黃。玉容縱不似何郎。也在百花頭上。試看眉間一點，全如瓶裡孤芳。明年此日趁鵷行。記取今朝勝賞。
西齋落成呈榮茂世
作者：王質
朝代：宋

主人乞我短窗明，推挽清風墮兩楹。
千里坐安雙脚穩，萬金難買一軒清。
掃除舊念無遺恨，收拾新工上短檠。
幸有諸郎共料理，緊催燈火赴功名。
見九華峰有四十餘其最秀者不知孰爲九也因作是詩
作者：王質
朝代：宋

稍稍雲氣散，溶溶山態囘。
翠旌千丈立，寶障百重開。
此地真堪老，何時遂得來。
海中蛟蜃惡，吾不問蓬萊。
觀政堂成上黄少譽二首·其一
作者：王質
朝代：宋

胸中道德五千文，聊借高堂發妙音。
背倚飛樓懷古意，面臨止水正人心。
新荷此際敷青葉，穉柳他年貯綠陰。
但使厨烟無太遠，時來分座伴孤斟。
觀政堂成上黄少譽二首·其二
作者：王質
朝代：宋

潁州丞相舊能名，傳到雲孫尚典型。
月在澄潭心共白，山圍宴坐眼同青。
暫離方丈羣仙侶，獨抱黄庭一卷經。
十頃玻璃能幾許，看公擊水渡南溟。
詠蘆
作者：王質
朝代：宋

高致想江湖，當庭植小蘆。
清風時自至，綠竹興何殊。
溉灌情偏重，琴尊賞不孤。
朗吟應有趣，瀟灑十餘株。
謝王巽澤新火
作者：王質
朝代：宋

月落參橫剝啄聲，起驚新火到陳人。
鬢隨周爟年年改，心共商盤日日新。
桐甑飯香增意氣，草堂燈影換精神。
侯家宮蠟晴烟起，公自他時作好春。
謝范西叔惠詩
作者：王質
朝代：宋

世間無可似君詩，兔杵聲寒露脚飛。
頷下驪珠能奪取，袖中滄海更携歸。
久荒此事成疎懶，頼有斯人爲發揮。
佳處不隨車馬得，但扶古堞看斜暉。
贈僧師能
作者：王質
朝代：宋

稽首十方大醫王，乞我太素靈樞方。
無朱無墨無文章，不用桂朮參芝香。
亦非山澤川原良，非丸非散仍非湯。
勺撮銖兩何能量，尋源不出羲農黄。
岐伯伊叟無交相，而況韓孟陳吳楊。
一切靈府常含光，不屬心脾肝膽腸。
倏忽六猴窺六窗，心花撩亂空飄颺。
三界六趣橫顛狂，六交十習紛踉蹡。
中此疾者何茫茫，爾出何策能相當。
此魔跋扈真强梁，汗流盧扁走且僵，眼亂孫陶驚而蹌。
溫寒燥濕翻陰陽，君臣佐使徒慞惶。
我發刀匕非尋常，應證取效無參商。
臨濟一擊雷橫撞，德山一喝龍騰驤。
荒郊解使枯骨强，龍盤虎繞嬉迷藏。
明月堂中啟秘囊，一服甘露玻璃漿，大千世界都清凉。
此藥亟嚥不必嘗，一粒中裹千金剛。
炮爁炙煿誰精詳，聽取露柱聲琅琅。
西泝江漢浮瀟湘，呼將石人撐鐵航。
藥囊拋向江中央，長風落日雲蒼蒼。
贈劉遂良
作者：王質
朝代：宋

二年不下竹匡牀，枕損茅齋小米囊。
吹起江風渡劉子，踏開荒草見王郎。
胡灣此際談三命，淝水何時戰一場。
他日中原公事了，與君同話此荒涼。
贈南道人
作者：王質
朝代：宋

露水班白未全白，長江大湖喜爲客。
西風漸少北風多，脚底路聲行格格。
一袍兩蹻都無餘，腰間一二三葫蘆。
生涯如此祇如此，如此如此無他須。
紅黄瀰漫雜奔走，觀旁亦有可人否。
公卿將相總不問，蓑衣鐵拐豈無有。
青山綠水逢迎時，亟來相報令吾知。
戴起一頂青蒻笠，拖將七尺紫藤枝。
因緣渺茫多阻隔，斯人吾前亦不識。
且吞溪玉濯心神，更攬月輪摩眼力。
摩到無明醉夢醒，挹袖拍肩須有人。
贈同省訪別
作者：王質
朝代：宋

咳唾相聞地，江湖各一天。
所思無物似，此去有人憐。
身遠何能近，心寬自覺便。
難言知幾許，囘首意茫然。
贈徐輝
作者：王質
朝代：宋

五曜循環十二宮，乾坤盡落往來中。
竹羅書在人安在，姑射山空道不空。
疇昔未能知本末，從今不復問窮通。
東樓恣享湖山樂，三尺闌干萬里風。
贈戴漁
作者：王質
朝代：宋

李氏小房何必廬，顔氏心齋自有書。
吾衰久矣不復夢，子歸求之師有餘。
千春杏花開闕里，萬代風聲吟舞雩。
靜聽猶聞喚回也，驚起不覺呼參乎。
茫茫空裏撮不得，歷歷箇中殊不疎。
一點外皆閒事業，三聲中有大工夫。
莫欺山東老王質，撥醒江南窮戴漁。
若逢有眼但舉似，漫敲此骨真何如。
能于靈府鑽三寸，敢許孟門增一徒。
清風各自在何處，明月相看元不孤。
他還見汝不見汝，定是故吾非故吾。
贈日者
作者：王質
朝代：宋

自墮胞胎裏，難逃造化中。
一毫皆有數，三昧即無窮。
消息深深見，機緘了了通。
君能希八九，亦足問元功。
贈李時雍
作者：王質
朝代：宋

平生飽識世間愁，牢落江南盡處州。
插架有禾三百把，與君來往亦風流。
贈楊溥
作者：王質
朝代：宋

豐城何以多英賢，老杜曩有浮雲篇。
名季友者天下傳，與吾偕出緱山仙。
豫章尚有豐碑堅，萬古千秋不敢鎸。
却距季友五百年，星辰不滅同其躔。
致君逸氣常蹁躚，風后力牧參吾前。
往往劍氣騰衝天，季者太阿仲龍泉。
斗牛河漢光相鮮，雷煥安得知其然。
西山北巖埋蒼烟，不及華陰玉井連。
延津雙虬終蜿蜒，恨我不識張茂先。
精神胡爲暗式乾，溥也疎骨粗繒纏。
叩門剝啄音清圓，詢之與我生相聯。
同在豐城南北廛，五行七曜難拘攣。
瑶環沈隠塵埃邊，高談雄辯波潺湲。
僂身縮手不敢揎，揚徐李呂紛蘭荃。
雲溪獨造珞琭淵，此曹可收不可捐。
康莊固有英豪潛，溥也可惜真酸寒。
沙頭靜鷺清聯拳，松梢野鶴飄孤搴。
合在林壑栖空禪，否則江湖烟雨舷，二者汝亦難當焉。
斗米三錢汝萬錢，菜根墮葉如凝羶。
他時六版無兩肩，枯蘆半席汝亦慳。
我亦自笑骨迍邅，有時揮麈敲哀弦。
汝談我命五者全，略與庚午相周旋。
我忽大笑汝失言，魚水若得庚午權，豈肯草草爲江南。
功成名遂飛翩翩，不作子房作仲連。
澤州叔寶令人憐，長跪告別趨吳船。
無缾無鉢何論氈，觚稜金鏡射玉璿。
有見問者勿面謾，但實告之灰不然。
別有一路非人寰，王癲來處從溪癲。
狐蹤不入象王圈，馿乳難霑獅子涎。
臨濟飽受黄檗鞭，三鞭躍上層霄顛。
一喝一踏成平原，後來三傑勤演端。
佛日霹靂天關三，足摇馿兒八角盤。
駕雷驅電馳奔湍，明月堂中一覺眠。
何時法鼓聲闐闐，今其去兮風方顛。
大江茫茫雪滿川，蓴鱸興盡撐西帆。
倘欲見我江淮堧，不在廬山則祖山。
贈沈文伯
作者：王質
朝代：宋

沈公頂踵皆詩書，如大國楚吞江湖。
平生瓊瑰三萬斛，化作木鐵來侵膚。
霜臺柏葉夜驚耳，大庾梅香春染裾。
世間萬法等一觀，寧知憂患非歡娛。
三賢堂上一杯酒，風流未減承明廬。
兩星熒煌燿南海，化州老沈儋州蘇。
知公久閑談笑口，忍啄三尺不敢吁。
孟公故是大度士，豈受譾譾繁文拘。
一朝青天返白日，冰山轉眼成空虛。
秋鷹下鞲馬脫轡，逸氣凜凜橫天衢。
蠻烟不折壯士節，詩卷已作牛腰粗。
貝宮瑶胎貫月魄，仙掌露華沈玉壺。
酒酣妙語一咀嚼，舌根沆瀣如醍醐。
歸來清夢渺江海，波濤一葉凌菰蒲。
十年故紙倦翻覆，見此喜氣生眉鬚。
何當杖履奉君子，看公快掃青松腴。
贈湯元亨
作者：王質
朝代：宋

湯子親携寶鑑囊，路開春草見王郎。
只今萍梗栖湓浦，疇昔松楸在建康。
數轉話端纔歷歷，一生身世不茫茫。
從今點破心間事，獨對東風笑一場。
贈畫工
作者：王質
朝代：宋

我無頭上進賢冠，祇带儒生一味酸。
願向筆端求蒻笠，桃花春水把漁竿。
贈程元鼎二首·其一
作者：王質
朝代：宋

邂逅識程子，牽連懷老坡。
山林深自引，琴劍肯來過。
春事已如許，客情將若何。
舟行相風色，江面水方波。
贈程元鼎二首·其二
作者：王質
朝代：宋

杜宇正呼急，程君來告辭。
自憐吾老矣，敢問子何之。
起柁指行在，求官鳴有司。
歸來定何日，秋事以爲期。
贈鄧東
作者：王質
朝代：宋

青藜半夜放光明，玉字金文下太清。
舉眼試看君行略，點頭會盡我平生。
運行勝景丁居丑，歲建昌期乙遇庚。
四十五年如夢過，尚堪晚景見昇平。
贈開懷道人
作者：王質
朝代：宋

達磨隻履投西歸，一隻迺爲汝所持。
汝持此隻將奚爲，十方三世包無遺。
大撓十干十二支，衍作六十花參差。
釋迦佛亦不出斯，丈六身外還屬誰。
七十九年略可推，無始劫來何從知。
可滿盛著瑯琊兒，任汝胎年月日時。
烏窠披上粗繒衣，龍尾引入黄金墀。
平川袤野觀游絲，東西南北隨風飛，水流雲在俱遲遲。
凡度眼者都忘機，一物今古長光輝。
無頭無尾無骨皮，無男無女無妾妻，無肝無膽無心脾。
大率一切皆無之，太空赤立孤悽悽。
珞琭忽見全如癡，何況呂李楊徐奚。
我命居申西南維，我身在未正直西。
臘月三十日到來，此身此命成煙霏。
捲起卦盤收卦棋，梅軒共看花陰移。
贈黄君
作者：王質
朝代：宋

君見雪山譚晦菴，晦菴南北隔山川。
有命歸來如二老，不然隠去自三賢。
晦庵今年登五十，鬢華未改目光力。
徘徊吳楚已多年，晦庵不急蒼生急。
君行車馬衣冠衢，亦有晦庵相似無。
君臣慶會第一格，晦庵何日何時須。
橫渠雖沒尚可作，平生此事喜商略。
君當長跪問橫渠，子細平章句教錯。
大江朔風多湧波，上江下江且婆娑。
古時賢士一時有，奈此庚辛甲乙何。
起伏龍行呈張元亮
作者：王質
朝代：宋

使君寸丹通九淵，冷徹龍膽驚不眠。
掣關稽首玉帝前，青霓影裏一粲鮮。
羣龍下走如奔泉，電旗掀舞雷車旋。
怒蛟騰起纏陰涎，四海五湖歸一髯。
黄塵白沙飛滿川，頃刻變作聲潺湲。
何人此手有此拳，斂散風雨麾雲烟。
一州千里十萬廛，翻覆歉歲爲豐年。
雲花繚繞金連錢，使君倚鞚將朝天。
千珠萬玉傾箱圓，夕陽捫腹秋風邊。
此時可懷不可瞻，何不留取黄金鞭。
趙景山程德紹視旱有詩成編
作者：王質
朝代：宋

相隨騎尾紫游韁，各佩牛腰古錦囊。
過眼風烟都領略，聚頭燈火更平章。
鵲枝賦罷驕橫槊，蚓鼎聯成倦倚牆。
三讀軒渠仍伎癢，亦撩草夢到池塘。
近村
作者：王質
朝代：宋

急急殺殘點，沉沉敲遠鐘。
黄深湖霧重，白厚草霜濃。
慘淡兵交氣，凄涼歲晚容。
雲山望不極，吾恨亦重重。
送劉子開二首·其一
作者：王質
朝代：宋

帝恩無吏肯承宣，雨露滂沱貯半天。
璀璨兩星同拱所，蕭梢一驥獨當先。
驅馳足下千重繭，忠孝心頭一寸田。
孺子亭前見三雋，爲言秋事亦茫然。
送劉子開二首·其二
作者：王質
朝代：宋

塵中拈出玉光明，追琢多年老更精。
會使低頭降志士，無令抵掌笑書生。
此行原野霜風急，所過溪湖潦水平。
鴻雁同天不同侶，爲傳好在與南卿。
送張監稅歸去來歌
作者：王質
朝代：宋

君不見義熙元年陶彭澤，偶纏禿綬稱長官，俄颺輕舟作歸客。
蕭蕭五十年，衮衮八十日。
縣令雖爲百里君，不似斜川臨流玩泉石。
公田雖收半頃稅，不似東臯種禾滿阡陌。
後園之柳爲我貯清陰，東籬之菊爲我發佳色。
濁醪妙理汝不知，素琴真趣吾能識。
陶隠君，張公子。
千二百年同一軌，丈夫意氣當如此。
亦不掛冠神武門，亦不還笏蓬萊陛。
盡展平生履歷書，凌亂雲烟飛滿紙。
歸去來，歸去來，二君覺處真奇哉。
孔賓半夜呼將去，李愿終身喚不回。
子休矣，子休矣，取舍行藏都在己，一往一來聊爾耳。
人生起滅半天雲，世事浮沉一江水。
腰間带，不須束，頭上巾，還可漉。
南山荷鋤夕露晞，北窗支枕凉風足。
酒具遮留栗里墟，籃輿輕適廬山隅。
行將過，且躊躇。
溪山雲月無今古，試訪淵明舊隠居。
送徐聖可十首·其一
作者：王質
朝代：宋

此州斗大故爲慳，金印如之足解顔。
他日低頭看屈肘，亦思王老住胡灣。
送徐聖可十首·其一〇
作者：王質
朝代：宋

卷雪樓前欲放船，滄浪亭上且扶肩。
他時一月同千里，江漢吳淞共拍天。
送徐聖可十首·其七
作者：王質
朝代：宋

文康伯仲見昌黎，傳到雲孫又過之。
君見小坡應記憶，近香亭下啜茶時。
送徐聖可十首·其三
作者：王質
朝代：宋

君玉風標世所希，日臨小閣瞰清池。
君來已隔元豐夢，鷺靜魚寒尚往時。
送徐聖可十首·其九
作者：王質
朝代：宋

寶溪同社兩齊年，一落江湖一上天。
試問吾兄應好在，何時再拜玉階前。
送徐聖可十首·其二
作者：王質
朝代：宋

元素當年會子瞻，山三百疊故依然。
風流文采徐楊並，所欠賓朋似往年。
送徐聖可十首·其五
作者：王質
朝代：宋

吾知昭德眼通明，君與渠家最有情。
何况蜚聲滿黄閣，定應倒屣笑相迎。
送徐聖可十首·其八
作者：王質
朝代：宋

東望苕溪想月卿，尚懷泉石養精神。
倘于歸雁亭邊見，爲道陽關有故人。
送徐聖可十首·其六
作者：王質
朝代：宋

君到長安見侍郎，定咨老子鬢毛蒼。
爲言薜荔藤邊事，一局棋收又一觴。
送徐聖可十首·其四
作者：王質
朝代：宋

一陳一葉此橫飛，飛到清霄總不遲。
東海月輪今又滿，履綦安穩上丹墀。
送施丙卿
作者：王質
朝代：宋

嗣宗仲容天下無，施家更與阮家殊。
舍人騎星上天衢，令君抱雲守仙都。
氐房奎壁牛女虛，豈肯使人清暉孤。
舍人桃李將吹噓，青青白白并朱朱。
子昔綠水敷紅蕖，速謝香火歸諸胥。
元豐歐陽元祐蘇，黄晁張秦皆其徒。
子所標準前規摹，策勳豈不真良圖。
甘王樓下百日餘，展盡胸襟渺江湖。
今年大燎然洪爐，獨此冰玉涵秋菰。
玉山玉水清而腴，山南山北多仙廬。
居仁寶玦敲珊瑚，吉甫金椀傾醍醐。
山東文豪尹大夫，銀河赤岸通方壺。
三山仙伯飄飄俱，端明殿老爭摶扶。
子乃奔軼攀其鬚，明月在天不可呼。
掇拾墮黑雲模糊，三臺北斗韓尚書。
芙蓉旌旗駐飛車，低挽鳳凰追鯨魚。
高搴麒麟起玉除，定不遺子鮫人珠。
宜春宣曲驂皇輿，尚書許我能起予。
飛黄一向拋蟾蜍，不識尊意今何如。
四十有六垂桑榆，西湖寒雪參清娛。
飛瓊砰磕波文粗，卓玉稜嶒山骨癯。
尚書尚書切勿疎，我久寂歷西山隅。
尚書擊鼓羣龍趨，我豈不解吹笙竽。
青楓紅葉秋風初，風聲獵獵摇江蒲，矯首河漢且長吁。
送晁侍郎二首·其一
作者：王質
朝代：宋

元衮催韓覲，鏘鸞遲甫歸。
無功生靜福，有道正危機。
棄智輕觀世，忘言妙格非。
五車書滿腹，字字莫相違。
送晁侍郎二首·其二
作者：王質
朝代：宋

昔欲全家託，今惟隻影依。
任從龜左顧，獨自鵲南飛。
災淺謀三至，心危泣百揮。
英豪天下少，不敢廢依歸。
送李公
作者：王質
朝代：宋

海內堂堂見此公，孤高不與萬夫同。
身行宇宙東西遍，心徹乾坤表裏通。
莫共林泉謀老境，更看彝鼎篆新功。
君王拊髀休長嘆，亦有英豪在眼中。
送清堅老人宰辰陽四首·其一
作者：王質
朝代：宋

黔郡隨山壤，盧溪上水舟。
雙眸長不夜，兩鬢未全秋。
製錦寧傷手，鳴琴自點頭。
武陵花賞遍，安穩上瀛洲。
送清堅老人宰辰陽四首·其三
作者：王質
朝代：宋

却背五城關，旁連七寶山。
楚臣經夕宿，漢代入辰灣。
花縣成陰了，桃源覓路還。
功名歸晚節，矍鑠上清班。
送清堅老人宰辰陽四首·其二
作者：王質
朝代：宋

苦楝風方作，桃花水未生。
逢村宜早住，趁路莫宵行。
且止青春酒，頻添碧澗羹。
槐根并馬骨，切勿厭官清。
送清堅老人宰辰陽四首·其四
作者：王質
朝代：宋

穴出丹砂粒，川呈暈角輝。
向來曾畫諾，此去稍斜飛。
若不吟紅藥，還應對紫薇。
太公雖白髮，西伯要同歸。
送王仲鈐口號
作者：王質
朝代：宋

華屋沈沈燕不譁，綠陰悄悄樹含花。
旌旗照野元戎壯，禮樂充庭使者華。
解袂莫辭雙玉酒，同班行待五雲車。
金虬度徹陽關曲，佳月隨人未肯斜。
送王充老歸旴江
作者：王質
朝代：宋

風遣輕蒲趣去程，滿江秋月碧紛紛。
相看斷雁情何極，同著征衫袂更分。
千里固應俱對月，一樽安得再論文。
從今竹枕蓬窗夢，不夢懸刀只夢君。
送空上人歸育王
作者：王質
朝代：宋

生涯挑上古藤梢，歸心飛渡鄞江潮。
長安貴人足官府，不似育王山色高。
山前山後松風岑，一衲無塵雙蹻輕。
月寒濯足半溪玉，日浄穿林兩袖雲。
吾生浪走踰千里，天涯踏破青鞋底。
誰令插脚墮紅塵，只恐愈深收不起。
千載此山端有期，翩翩清夢隨君飛。
他年拄杖叩泉石，莫認此翁作生客。
送羅君
作者：王質
朝代：宋

舉首黄龍山色青，琤琤乾葉墜寒林。
門首平塘泊鷗鷺，吾與若曹都眼明。
海會幽銘掩清漢，雲巖豐碑掣奔電。
一甌花乳一爐烟，投地起來俱不見。
送胡正仲二首·其一
作者：王質
朝代：宋

萬安松檟已參天，屬眼昆仍故宛然。
榮尹堂前周兩紀，甘王樓下跨三年。
八風翻海如如定，一月當空在在圓。
太極清都天尺五，柂牙捩轉去翩翩。
送胡正仲二首·其二
作者：王質
朝代：宋

稍稍秋風吹客衣，浮雲斜照送將歸。
摇開楚岸蟬方急，行到吳江雁已飛。
直恐相思衣带緩，無令問訊驛書稀。
一牛鳴地難傾倒，何况山川道路違。
送胡秉彝歸毗陵
作者：王質
朝代：宋

千林秋葉深，此際有行人。
握手恨無語，出門愁始新。
殷勤一枝柳，聚散百年身。
眺遠情何極，茲來跡已陳。
送虞丞相孫運幹詩三首·其一
作者：王質
朝代：宋

祖予尚閉戶，景文當入山。
未能黄綺外，姑在尚彭間。
眼到風塵暗，頭依樹石斑。
曹溪有正路，飛倦要知還。
送虞丞相孫運幹詩三首·其三
作者：王質
朝代：宋

曲肱真事業，袖手大文章。
想子歸家急，如吾捨世忙。
何時見丞相，幾日上瞿唐。
見問宜多說，不言君亦忘。
送虞丞相孫運幹詩三首·其二
作者：王質
朝代：宋

尚象子生子，高風新又新。
昔看三檜戲，今見一槐春。
父祖有家法，典型如老人。
傍觀應自肯，自肯乃方親。
送趙子真送藏經于朝廷
作者：王質
朝代：宋

憶昔同遊金鳳臺，臨高望遠思悠哉。
重來又作燕山別，不意翻爲驛馬催。
寶藏元輝天上去，塞塵秋色鬢邊來。
歸期已定終年約，莫遣丹心一寸灰。
送趙希郮
作者：王質
朝代：宋

集英殿下識乃翁，遺愛樓前又識儂。
參差兩紀短一載，伏想鬢髮秋蓬蓬。
道阻且脩不可見，何喜老兄相會逢。
老兄顔色清而丰，娟娟秋水開芙蓉。
鐵甕城頭拭硎刃，晚榜咫尺春旗紅。
觚稜金爵面成背，半帆楚月迎淮風。
相思江西子王子，尋盟來與白鷗同。
江莎濃澹俄一再，庾樓却倚廬山峰。
吾宗乃有此豚犬，掩鼻急趨風露中。
老兄久厭臭來逐，是行不復塵相蒙。
亦欲柁牙把船尾，琵琶洲上携手吟青楓。
送趙師耳
作者：王質
朝代：宋

東風吹了落花天，芍藥酴醿晚更妍。
典衣換酒正吾事，不辭顛倒春風前。
胡爲便作輕離別，再拜忽成千里隔。
東君憐我太蕭條，啼損黄鸝留不得。
我欲拖筇隨馬尾，飽看廬陵好山水。
自憐憔悴縛江干，去住未能隨意耳。
送鄭德初歸吳中
作者：王質
朝代：宋

相識雖非昔，相知不似今。
歲寒三益友，金斷兩同心。
半子來歸葉，孤兒維事任。
此間拈鼓笛，那更有凡音。
送酒與胡倅
作者：王質
朝代：宋

青堅堂下出香泉，歷歷春聲到耳邊。
卷起白波滋舌本，養成黄氣舞胎仙。
帝觴他日分涓滴，家釀今朝養聖賢。
飲罷鈴絛應已製，汝陽乘此去朝天。
送鈕子明
作者：王質
朝代：宋

大夫離別莫心酸，痛飲長歌作壯顔。
勿羨春江燒赤壁，須從夜磧度陰山。
精神勃鬰雙眉上，功業輪囷十指間。
看罷吳鉤騰上馬，臨分小試出三關。
送陶茂安知永州
作者：王質
朝代：宋

弓刀陌上起征塵，行到瀟湘春已深。
柳子文章親到眼，魏公池館故沾襟。
莫生去魯遲遲想，且慰歌廉望望心。
瀧水浯溪江不隔，肯憑鯉尾寄佳音。
送陶茂安赴湖南二首·其一
作者：王質
朝代：宋

禮樂華今日，江湖得此天。
繡衣開使指，錦帳卷郎氈。
峻嶽車帷外，清湘簜節前。
何如歸禁籞，花柳自風烟。
送陶茂安赴湖南二首·其二
作者：王質
朝代：宋

飄泊年家子，依歸父執尊。
不知分此袂，還更躡誰門。
欲語無言訴，相期有意存。
何時憑水檻，凉夜倒清樽。
送韓總二首·其一
作者：王質
朝代：宋

斗絕重關險，星馳四牡騑。
昕朝三勞遣，晝錦再光輝。
距踴歡趨死，權奇飽欲飛。
羌兒還解事，早送版圖歸。
送韓總二首·其二
作者：王質
朝代：宋

飄泊春餘絮，孤寒歲晚松。
誰知文有虎，祇道士無龍。
湓浦城相別，蠶叢國再逢。
論心能幾許，山水又重重。
遊楊氏園
作者：王質
朝代：宋

幽芳秀陰似琅琊，三四牛鳴通浣花。
少陵醉卧元不死，强請起來殊更佳。
向來娟娟隔秋水，誰與爲期同在此。
德星分野到楊家，亦有致然非偶爾。
蕭蕭騷騷詩韻寒，腷腷膊膊棋聲乾。
澎澎湃湃酒波卷，便便旋旋茶眼翻。
是日成都極炎熱，此堂陰風下濃雪。
談端天地不支吾，筆下龍蛇爭撇挒。
所恨江南在天末，隔天鴻雁難同飛。
彭蠡洞庭隔烟水，他日豈不懷此時。
他日安得如此時，楊家壁上更重題。
過洞庭
作者：王質
朝代：宋

雲可有無水，風能奔走沙。
蟠深鳴老䖦，飛倦落長鴉。
地有湘頭尾，山無楚正斜。
人間與天上，何處礙浮槎。
過隆中村
作者：王質
朝代：宋

當日隆中事，它時渭上悲。
出頭知幾度，彈指不多時。
有客吟梁甫，何人表出師。
姓龐名藴者，應笑卧龍兒。
道經
作者：王質
朝代：宋

端拱主人無語句，臺輿僕隸閙喧闐。
希聲絕想忘言處，海水墨山書不全。
避暑烟水亭與王南卿回文聯句一首
作者：王質
朝代：宋

顔舒且對清樽酒，晝永方濃翠幄陰。
環佩響溪寒浪急，畫圖藏谷繡烟深。
班生石潤苔紋亂，碧度雲飛鳥影沉。
閒館邃風來迥野，隔林斜日轉疎林。
郊居
作者：王質
朝代：宋

不著烏紗帽，自開青竹籬。
雁號殘月渚，猿掛冷霜枝。
有淚不知落，無心空自悲。
人情正翻覆，去住總難期。
采石道中
作者：王質
朝代：宋

聞說前年事，分明是偶然。
羣雄誇好手，萬事有蒼天。
浪沫埋椿木，波聲撼戰船。
蕭條苦鬭者，揮淚立江邊。
銀山寺和宗禪師四季詩·冬
作者：王質
朝代：宋

夾徑長松耐凜冬，隨溪覓路杳無窮。
曉霜易滑荆橋上，朔雪難侵紙帳中。
溪冷無魚供酒客，林荒有鹿伴樵翁。
江湖水濼多蘆葦，不異飄鴻泊野風。
銀山寺和宗禪師四季詩·夏
作者：王質
朝代：宋

繞廊行聽鐸丁當，禾稻桑麻各一鄉。
竹影能令心灑落，溪聲自與意清涼。
門無驚鹿衝籬破，路有疎螢掠草光。
纔到斜陽生暮靄，滿庭山露滴松香。
銀山寺和宗禪師四季詩·春
作者：王質
朝代：宋

但聽清圓不覺喧，松牀紙帳坦便便。
草深雉子爭烘日，樹暖蜂鶵懶趁烟。
無事石頭頻打睡，有時村店暫逃禪。
尋花問柳山前後，隠隠鐘聲暮已傳。
銀山寺和宗禪師四季詩·秋
作者：王質
朝代：宋

塵埃飛不到郊坰，山鹿溪魚任意行。
密逕竹烟迷暮影，幽巖松露滴秋聲。
燒殘野草斕斑黑，脫盡疎林隠約明。
溪石稜稜波激激，水花紅紫謝還生。
陪林守遊南湖月下歌
作者：王質
朝代：宋

紫霄峰頭雲破湧明月，翠華洞裏烟冷生清風。
水光上下相映碧，小舟飛入玻瓈中。
荷露白凝珠，蓼花紅綴米。
沈沈水晶宮，金波幾千里。
君不見風流太守醉似泥，倒著接䍦騎馬歸。
南湖風月君不知，問君何似高陽池。
翡翠杓，金叵羅，勸君一杯酒，聽我南湖歌。
清風明月萬古長如此，有酒不樂將奈何。
集少陵佳句題和政堂呈使君
作者：王質
朝代：宋

上帝高居絳節朝，使君意氣凌青霄。
君臣既與時濟會，一豁明主正鬰陶。
伯仲之間見伊呂，臨江節士安足數。
欲傾東海洗乾坤，世人那得知其故。
諸君何以答昇平，濟世宜引賢俊人。
鳳臆龍鬐未易識，不與八駿俱先鳴。
回鞭却走見天子，光芒六合無泥滓。
後漢今周喜再昌，丹青婉轉麒麟裏。
天時人事日相催，抑塞磊落之奇才。
攙搶熒惑不敢動，五雲多處是三台。
春來準擬開懷久，稍待秋風涼冷後。
夜騎天駟超天河，南極一星朝北斗。
集杜子美句賦所居二首·其一
作者：王質
朝代：宋

田舍清江曲，柴扉掃徑開。
野花乾更落，水鳥去仍囘。
渺渺春風見，冥冥細雨來。
幽棲身懶動，坐穩興悠哉。
集杜子美句賦所居二首·其二
作者：王質
朝代：宋

野屋流寒水，春星带草堂。
忘機對芳草，駐屐近薇香。
農事空山裏，柴門古道傍。
眼前今古意，看劍引盃長。
集秦國文恭公句壽胡正仲四首·其一
作者：王質
朝代：宋

絳霄別有大羅天，鈞奏聲沈帝所閑。
歲晚政成丹詔下，水蒼朝珮響珊珊。
集秦國文恭公句壽胡正仲四首·其三
作者：王質
朝代：宋

君在東南第一流，綠綈膺檢出神州。
舉頭試作長安望，昨夜靈槎近斗牛。
集秦國文恭公句壽胡正仲四首·其二
作者：王質
朝代：宋

玉蟾濡翰待君揮，五世嘉占得鳳飛。
朝野多驩天子聖，便應調鼎向黄扉。
集秦國文恭公句壽胡正仲四首·其四
作者：王質
朝代：宋

三殿觚稜照綵霓，星郵傳詔紫芝泥。
休論萬里封侯事，此去青雲別有梯。
雨花臺
作者：王質
朝代：宋

亂草踏秋碧，斜陽立晚紅。
天低昏海霧，江闊渡淮風。
臺有餘基壯，碑無舊觀豐。
愁人惜倦眼，不敢送歸鴻。
青玉案
作者：王質
朝代：宋

中央自有仙風度。散入千林去。萬點秋芳灑飛露。舜裳赭色，堯眉黃彩，化作花無數。層層翠葆鸞旗舞。吹下天香遍瑤宇。萬歲千秋奉明主。桂華月苑，蕊珠寶殿，長聽黃金縷。
青玉案
作者：王質
朝代：宋

浮萍不礙魚行路。細數魚來去。靜倚溪陰深覓句。碧鮮清潤，影搖香度。易覺闌干暮。鳧雛深傍蘋根住。浴罷紅衣褪殘縷。一寸江湖無可付。渚蘭汀草，臥煙敧雨。荒了垂綸處。
青門引·青門飲
作者：王質
朝代：宋

尋遍江南麓。只有斑斑野菊。梅花不遇我心悲，一枝得見，便是一年足。微香來自橫岡竹。飛度寒溪曲。落路尋人借問，謝他指向深深谷。
青陽道中二首·其一
作者：王質
朝代：宋

今日青陽路，行行不忍過。
人家茅屋少，原野稻田多。
樹木連蒼色，陂塘湛碧波。
斜陽攲半嶺，將奈鏡亭何。
青陽道中二首·其二
作者：王質
朝代：宋

一路皆平坦，今朝稍屈盤。
僕饑爭小店，橋斷揀枯灘。
處處山都好，家家酒不酸。
人生各有地，所樂是長安。
題俞舜俞墨梅
作者：王質
朝代：宋

楊無咎，透梅肝膽入梅心。
俞舜俞，刳梅皮骨到梅髓。
大江之西出二士，長淮以北屈兩指。
吾嘗菁村山中飽玩玉葳蕤，十里五里無他枝。
所恨俞子不同載，至今心繫吳江湄。
吾嘗竹山道上爛看蠟凌亂，三程兩程行不斷。
所恨俞子不同征，至今夢繞襄山畔。
百尺卷雪樓，十頃黄龍州。
此地遇俞子，此時逢孟秋。
巽二滕六皆未集，廣寒宮中暗竊來相投。
一枝兩枝雖不多，千林紅紫無若何。
七尺八尺抑何短，萬里莽蒼亦云滿。
贈爾一則語，收却萬年功。
真梅藴在磊塊胸，幻梅流出精明瞳。
溟濛摸索未有覩，慘淡經營何所從。
中庸大學松齋繹幾轉，楞嚴圓覺竹几繙數卷。
他時相逢江路傍，茫茫江月梅花香。
但見梅花普照眼，不爲梅花空斷腸。
題大浩寺
作者：王質
朝代：宋

漫山竹樹結清深，古殿荒寒一兩燈。
但有菜根隨粥飯，老夫請作住持僧。
題孤山寺
作者：王質
朝代：宋

窈窕孤山寺，光明大士龕。
佛香時縹緲，茶味亦清甘。
竹挺森千百，僧房並兩三。
全無兵火氣，不似在淮南。
題山亭
作者：王質
朝代：宋

馬喜名山去不停，半鞭馳度兩峰青。
飛來山鳥能言語，老去江梅尚典型。
溪女半扉撩倦客，野僧三肅上孤亭。
百灘流水蒼烟上，倚盡斜陽且更聽。
題張君量恩波寺
作者：王質
朝代：宋

恩波全似海波深，聊傍支流築小亭。
下映南山千丈影，上通雲漢一河星。
濠梁此日堪同樂，文沼何時共效靈。
人意亦隨魚意好，一觥相對萬荷青。
題施大任雙桂軒
作者：王質
朝代：宋

濯濯雙引幹，盤盤同結根。
人知靈草木，天與好兒孫。
嫵媚花窺眼，婆娑秀此軒。
門中福未艾，遶樹更蘭孫。
題晁子止侍郎小橫軸江路野梅數枝
作者：王質
朝代：宋

西樓何自有江聲，安得梅花的皪明。
斗轉參橫無定舍，侍郎行處亦隨行。
題李白笠釣圖
作者：王質
朝代：宋

龍子梅粧釣笠前，脫靴豪氣總蕭然。
一絲來往茫茫碧，不記開元後幾年。
題李贊可掀篷梅軸二首·其一
作者：王質
朝代：宋

低篷掀起湊平沙，略見玲瓏八九花。
自有青天衮明月，靈臺長見影橫斜。
題李贊可掀篷梅軸二首·其二
作者：王質
朝代：宋

半腰已自見全身，但要當人著眼明。
覷到梅花頭上上，十方同是玉爲京。
題東林姚貴高書屋
作者：王質
朝代：宋

島嶼深沉碧，溪花淡薄紅。
連山收宿雨，當戶進凉風。
暮靄孤村外，斜陽一笛中。
西山起明月，未放酒杯空。
題洪景伯得江亭二首·其一
作者：王質
朝代：宋

眸子發孤照，太空無阻修。
萬波爭赴海，一嶂直當樓。
渺渺憐身小，茫茫覺世浮。
斜陽攲埤堄，隨意數行舟。
題洪景伯得江亭二首·其二
作者：王質
朝代：宋

主去朝行在，花留伴此亭。
別催心衮衮，春攪思冥冥。
此事須丘壑，何人嗣典型。
但當添種竹，相對北山青。
題真如寺
作者：王質
朝代：宋

舊紅新綠都如許，塵世何曾有定春。
晚渡野航衝雨去，今朝佳處總吾人。
題竇伯山小隠詩六首·其一
作者：王質
朝代：宋

栗里柴桑事事無，但言吾亦愛吾廬。
掃開秋草門前路，恐有觀潮訪後湖。
題竇伯山小隠詩六首·其三
作者：王質
朝代：宋

蒲稗蒹葭密擁門，無風亦自有秋聲。
烟塵齊魯今何在，下雉陽新有兩生。
題竇伯山小隠詩六首·其二
作者：王質
朝代：宋

深衣緇緣古風標，不用橫飛上九臯。
且伴寒泉薦秋菊，水仙王亦是吾曹。
題竇伯山小隠詩六首·其五
作者：王質
朝代：宋

瘦水微皴漸復槽，秋楓脫葉下江臯。
王楊盧駱青冥上，不廢江河廢爾曹。
題竇伯山小隠詩六首·其六
作者：王質
朝代：宋

秋草空繁不識名，秋蒲雖脫尚能聲。
君行愛護青鞋底，行到山空恐路生。
題竇伯山小隠詩六首·其四
作者：王質
朝代：宋

山澹雲濃間有無，數牛鳴外接匡廬。
甘樓亦有鴟夷老，左右盆山即五湖。
題舫軒
作者：王質
朝代：宋

一舸江湖外，風濤有是非。
著身安實地，冷眼看危機。
烟樹何曾遠，鷗羣自飛。
若人能轉物，滿載月明歸。
題薛公肅西湖問梅圖二首·其一
作者：王質
朝代：宋

茅屋荒寒篝影昏，口心相應共花論。
山橋野渡香凌亂，君在江南我劍門。
題薛公肅西湖問梅圖二首·其二
作者：王質
朝代：宋

人眼心花總不昏，細從烟外月中論。
孤山疎影橫斜處，今有珠樓鎖翠門。
題蘄倅烟霏亭
作者：王質
朝代：宋

落木寒聲晚更悲，斜陽隠隠霧霏霏。
並塘官路青莎合，带郭人家綠樹圍。
莫遣風霜驚雁字，從教烟雨潤鳬衣。
接䍦吹動肩樓聳，却下脩篁徑裏歸。
題觀政池橋
作者：王質
朝代：宋

西徹秦川東劍關，十有六州無間言。
威聲浩蕩流東南，與大江水同發源。
節麾毿毿繡衣鮮，剛風吹上九天門。
手從瑶宮掇明月，貯在官池水不渾。
菱葉荷花浄晼晚，舂鋤屬玉來頻煩。
冷光烈烈射地骨，魑魅辟易聲煩冤。
牛腰抱去鳬行速，來瞰皎潔聽潺湲。
玉龍蟠底抱奇寶，獠奴試可呼崑崙。
洞庭青草似天闊，灧澦瞿唐如馬奔。
不如我池有幽致，寶奩平開秋露洗。
高人未到已神融，俗客若來應顙泚。
題邕希孟靜室
作者：王質
朝代：宋

綠玉珊珊密映門，雙扉不受一絲塵。
經函藥鼎元無用，茗椀熏爐總是真。
坐閲百年俱幻境，肯懸一榻貯閒身。
麈毛揮罷無人語，靜看冰壺一點春。
題龔嘉謀墨梅
作者：王質
朝代：宋

梅花一枝復一枝，是邪非邪吾不知。
空堂慘淡寒寂寞，安得璀璨生光輝。
今朝朔雲覆江野，無乃雪花衝屋楣。
少定徐觀元不爾，壁上橫陳皆不飛。
摩挲零亂爭欲動，亟避又不來沾衣。
稍悟寒英著明縞，已信未信猶銜疑。
雖然是梅不是雪，亦豈人力攘天機。
伸脚欲下俄復縮，泠泠亦似奔湍溪。
忽聽簷牙啅林雀，紛紛驚下玉葳蕤。
鼻端三嗅定何有，蕭騷若有霜風吹。
乃是瀼溪小龔子，搦筆汎翰生清奇。
老杜見松被松嚇，王子見梅遭梅欺。
却憶西湖疏影裏，斷橋流水袖香歸。
驀山溪
作者：王質
朝代：宋

枯林荒陌，矮樹敷鮮葉。不見雅風標，十二分、山容野色。因何嫩茁，舞動小旗槍，梅花後，杏花前，色味香三絕。含光隱耀，塵土埋豪傑。試看大粗疏，爭知變、寒雲飛雪。休說休說，世只兩名花，芍藥相，牡丹王，未盡人間舌。
魏城道中
作者：王質
朝代：宋

岡背車痕亂，崖陰馬足黏。
地爐茶带苦，幔店酒多甜。
水減溪身瘦，冰凝樹角銛。
衣篝都已盡，無可更重添。
鷓鴣天
作者：王質
朝代：宋

一隻船兒任意飛。眼前不管是和非。魚兒得了渾閒事，未得魚兒未肯歸。全似懶，又如痴。這些快活有誰知。華堂只見燈花好，不見波平月上時。
鷓鴣天
作者：王質
朝代：宋

空響蕭蕭似見呼。溪昏樹暗覺神孤。微茫山路才通足，行到山深路亦無。尋草淺，揀林疏。雖疏無奈野藤粗。春衫不管藤搊碎，可惜教花著地鋪。
黄制幹坐上題墨竹扇
作者：王質
朝代：宋

自有清風風不吹，雖無明月月相隨。
此君不可無一日，奈有霜寒露冷時。
黄香梅
作者：王質
朝代：宋

新翻微變壽陽粧，喜色橫斜水一方。
點破冰肌愈清絕，月明無處著清香。
黄鵠扇
作者：王質
朝代：宋

摩盡青雲到紫微，玉城風露冷霏霏。
政令同落生綃上，亦勝空梁一燕飛。
龍珠吟
作者：王質
朝代：宋

蛇有黄，雞有錦，蚌有珠，魚有枕。
萬物隨身各懷寶，惟龍抱負超覆幬。
臆之上，頷之下。
聲靈氣焰焯光輝，威力神通宏變化。
小徑寸，大圍尺。
口中皎月戲吐吞，掌上流星恣拋擲。
存此珠，千年萬年鱗不枯。
亡此珠，一螻一蟻血可濡。
有水即珠榮，無水即珠悴。
有雲即珠騰，無雲即珠墜。
太陽真火力能鑠，飛天夜叉勢能制。
所以多潛巖壑睡，功成行滿自在飛，天旋地轉皆由之。
如人賢愚有九品，如人貴賤有十威。
三尺烏，勿能啄，大力鬼，弗能搏。
開通萬類總圓明，照耀十方齊廓落。
珠正有，珠忽無。
猶存一念著吝惜，即入三界纏空虛。
丹霞燒佛獨玩珠，關南打鼓喜獲珠。
韶山心珠本無色，大海龍珠同一如。
乾六爻，龍六變，潛見躍飛以次升，飛上九天須一轉。
亢有悔，在上九，見無首，在用九。
藏威在首不在身，若到無時竟何有。
祇園佛，闕里翁。
下土雖分兩聖域，上天同是一真龍。
一斛珠 其二 桃园赏雪
作者：王质
朝代：宋

寒江凝碧。是谁剪作梨花出。花心犹带江痕湿。轻注香腮，却是桃花色。飞来飞去何曾密。疏疏全似新相识。横吹小弄梅花笛。看你飘零，不似江南客。
一斛珠·平塘玉立
作者：王质
朝代：宋
体裁：词

平塘玉立。薄罗飞起层层碧。人心不似花心密。待要相逢，未必相逢得。袜尘不动何曾湿。芙蓉桥上曾相识。橹声摇去江声急。西北高楼，回首浮云隔。
一斛珠（十一月十日知郡宴吴府判坐中赋海棠）
作者：王质
朝代：宋
体裁：词

风流太守。未春先试回春手。天寒修竹斜阳后。翠袖中间，忽有人红袖。天香国色浓如酒。且教青女休僝僽。梅花元是群花首。细细商量，只怕梅花瘦。
一斛珠（有寄）
作者：王质
朝代：宋

平塘玉立。薄罗飞起层层碧。人心不似花心密。待要相逢，未必相逢得。
袜尘不动何曾湿。芙蓉桥上曾相识。舻声摇去江声急。西北高楼，回首浮云隔。
一斛珠（桃园赏雪）
作者：王质
朝代：宋
体裁：词

寒江凝碧。是谁翦作梨花出。花心犹带江痕湿。轻注香腮，却是桃花色。飞来飞去何曾密。疏疏全似新相识。横吹小弄梅花笛。看你飘零，不似江南客。
七宝扇
作者：王质
朝代：宋

七宝熏开万窍风，灵犀一点与天通。
婆娑吹动红炉雪，总在清凉世界中。
七宝扇
作者：王质
朝代：宋

七宝薰开万窍风，灵犀一点与天通。婆娑吹动红炉雪，总在清凉世界中。
万年欢·一轮明月
作者：王质
朝代：宋

一轮明月，古人心万年，更寸心存。
沧海化为黄土，心不成尘。
杳杳兴亡成败，满干坤、未见知音。
抚阑干、欲唤英魂，沈沈又没人应。
无聊敧枕搔首，梦庐中坛上，一似平生。
共挽长江为酒，相对同倾。
不觉霜风敲竹，睡觉来、海与愁深。
拂袖去，塞北河西，红尘陌上寻人。
万年欢·有感
作者：王质
朝代：宋
体裁：词

一轮明月，古人心万年，更寸心存。沧海化为黄土，心不成尘。杳杳兴亡成败，满乾坤、未见知音。抚阑干、欲唤英魂，沈沈又没人应。无聊敧枕搔首，梦庐中坛上，一似平生。共挽长江为酒，相对同倾。不觉霜风敲竹，睡觉来、海与愁深。拂袖去，塞北河西，红尘陌上寻人。
万年欢·有感
作者：王质
朝代：宋
体裁：词

一轮明月，古人心万年，更寸心存。沧海化为黄土，心不成尘。杳杳兴亡成败，满乾坤、未见知音。抚阑干、欲唤英魂，沈沈又没人应。无聊欹枕搔首，梦庐中坛上，一似平生。共挽长江为酒，相对同倾。不觉霜风敲竹，睡觉来、海与愁深。拂袖去，塞北河西，红尘陌上寻人。
上亭
作者：王质
朝代：宋

雨色昏何在，铃声怨阿谁。
一朝人世改，万事帝心知。
西去身虽脱，东边势更危。
祇应南内裏，不似上亭时。
上亭
作者：王质
朝代：宋

雨色昏何在，铃声怨阿谁。一朝人世改，万事帝心知。西去身虽脱，东边势更危。祇应南内里，不似上亭时。
上王公明寿四首
作者：王质
朝代：宋

缑氏吹箫远，王家奕叶光。昔多称建业，今独盛安阳。泰华何曾老，江河各自长。一名重两火，与宋大休祥。正统承周后，元臣在邺昌。治平扶嗣圣，乾道作兴王。指日恢中土，何时过故乡。新堂标昼锦，门下有欧阳。稷契伊周后，功名事业谁。眼惊希世杰，心喜太平时。不老池边凤，长生印上龟。旂常书不尽，太庙有宗彝。风起云飞志，包含具善邻。试看公出手，毋谓我无人。挥羽思平魏，登场决并秦。功成身莫退，小驻八千春。
上王公明寿四首·其一
作者：王质
朝代：宋
体裁：五言律诗

缑氏吹箫远，王家奕叶光。昔多称建业，今独盛安阳。泰华何曾老，江河各自长。一名重两火，与宋大休祥。
上王公明寿四首·其三
作者：王质
朝代：宋

稷契伊周后，功名事业谁。眼惊希世杰，心喜太平时。不老池边凤，长生印上龟。旂常书不尽，太庙有宗彝。
上王公明寿四首·其三
作者：王质
朝代：宋

稷契伊周后，功名事业谁。
眼惊希世杰，心喜太平时。
不老池边凤，长生印上龟。
旗常书不尽，太庙有宗彝。
上王公明寿四首·其二
作者：王质
朝代：宋

正统承周后，元臣在邺昌。治平扶嗣圣，乾道作兴王。指日恢中土，何时过故乡。新堂标昼锦，门下有欧阳。
上王公明寿四首·其二
作者：王质
朝代：宋

正统承周后，元臣在邺昌。
治平扶嗣圣，干道作兴王。
指日恢中土，何时过故乡。
新堂标昼锦，门下有欧阳。
上王公明寿四首·其四
作者：王质
朝代：宋
体裁：五言律诗

风起云飞志，包含具善邻。试看公出手，毋谓我无人。挥羽思平魏，登场决并秦。功成身莫退，小驻八千春。
上虞相行春口号十首
作者：王质
朝代：宋

宾从行间锦作团，相公马上玉为山。今朝除却西湖好，天下无春似此间。驰上平冈小打围，相公自控紫丝鞿。一鞭挥出三千骑，惊动流红窣窣飞。蝶整莺齐不乱飞，好风吹雨上花啼。和宁门外沙如雪，且向江堤试马蹄。团红碎绿罥丝飞，不敢轻轻触衮衣。正欲辞春春未许，且教留待相公归。暖雾昏云养麦天，春风引绿去绵绵。种成百万军民饱，忠孝心头一寸田。浪縠高张碧四垂，游丝欲下不能低。斜阳却恐花成睡，只在天边未肯西。云空玉宇降重重，匣面双蟠小戏龙。夹路繁花香到骨，不如天上紫芝封。暗黄退柳绿厌厌，长与行人驻别筵。傅说归朝天下雨，不如休系相公船。娇风悄悄日晶晶，只见花光不见尘。行过津头旗转脚，万波吹动碧鳞鳞。遥指吴天背蜀云，峡波小绿作微皴。西州寒食清明了，犹见檀心上苑春。
上虞相行春口号十首·其一
作者：王质
朝代：宋
体裁：七言绝句

宾从行间锦作团，相公马上玉为山。今朝除却西湖好，天下无春似此间。
上虞相行春口号十首·其七
作者：王质
朝代：宋
体裁：七言绝句

云空玉宇降重重，匣面双蟠小戏龙。夹路繁花香到骨，不如天上紫芝封。
上虞相行春口号十首·其三
作者：王质
朝代：宋

蝶整莺齐不乱飞，好风吹雨上花啼。和宁门外沙如雪，且向江堤试马蹄。
上虞相行春口号十首·其三
作者：王质
朝代：宋

蝶整鶑齐不乱飞，好风吹雨上花啼。
和宁门外沙如雪，且向江堤试马蹄。
上虞相行春口号十首·其九
作者：王质
朝代：宋
体裁：七言绝句

娇风悄悄日晶晶，只见花光不见尘。行过津头旗转脚，万波吹动碧鳞鳞。
上虞相行春口号十首·其二
作者：王质
朝代：宋
体裁：七言绝句

驰上平冈小打围，相公自控紫丝鞿。一鞭挥出三千骑，惊动流红窣窣飞。
上虞相行春口号十首·其五
作者：王质
朝代：宋
体裁：七言绝句

暖雾昏云养麦天，春风引绿去绵绵。种成百万军民饱，忠孝心头一寸田。
上虞相行春口号十首·其八
作者：王质
朝代：宋

暗黄退柳绿厌厌，长与行人驻别筵。傅说归朝天下雨，不如休系相公船。
上虞相行春口号十首·其八
作者：王质
朝代：宋

暗黄退柳绿厌厌，长与行人驻别筵。
傅说归朝天下雨，不如休繫相公船。
上虞相行春口号十首·其六
作者：王质
朝代：宋
体裁：七言绝句

浪縠高张碧四垂，游丝欲下不能低。斜阳却恐花成睡，只在天边未肯西。
上虞相行春口号十首·其十
作者：王质
朝代：宋
体裁：七言绝句

遥指吴天背蜀云，峡波小绿作微皴。西州寒食清明了，犹见檀心上苑春。
上虞相行春口号十首·其四
作者：王质
朝代：宋
体裁：七言绝句

团红碎绿罥丝飞，不敢轻轻触衮衣。正欲辞春春未许，且教留待相公归。
与张安国围棋胜者命题负者赋诗作藤枕歌
作者：王质
朝代：宋

平生屈盘在空谷，高韵清修疎节目。
上凌幽岩冠松顶，下入寒溪扪石足。
观君眉宇含风霜，岂肯展转蛾眉床=。
西斋一榻浄如水，何如与我同卧起。
客子倦游思故乡，归心往来鸥鹭行。
梦中山川不识路，凭君推挽过西江。
与张安国围棋胜者命题负者赋诗作藤枕歌
作者：王质
朝代：宋

平生屈盘在空谷，高韵清修疏节目。上凌幽岩冠松顶，下入寒溪扪石足。观君眉宇含风霜，岂肯展转蛾眉床=。西斋一榻净如水，何如与我同卧起。客子倦游思故乡，归心往来鸥鹭行。梦中山川不识路，凭君推挽过西江。
东流道中
作者：王质
朝代：宋

山高树多日出迟，食时雾露且雰霏。
马蹄已踏两邮舍，人家渐开双竹扉。
冬青匝路野蜂乱，荞麦满园山雀飞。
明朝大江送吾去，万里天风吹客衣。
临江仙 其一 和徐守圣可
作者：王质
朝代：宋

缥缈青霄云一握，太清群玉光中。钧天声里拂香风。紫皇低接手，稳步上层空。雀扇徐开鸾影转，日高舞动蛟龙。双瞻御座立昭容。回班趋复道，环佩响丁东。
临江仙 其三 宴向守簇
作者：王质
朝代：宋
体裁：词

曲水流觞修禊事，祓除洗净春愁。举樽再拜寿君侯。只今虚鼎足，好去作班头。自古相门还出相，春旗小驻南州。云孙将绍祖风流。他时如见忆，江汉一渔舟。
临江仙·八字山头来较晚
作者：王质
朝代：宋
体裁：词

八字山头来较晚，彩云未散南楼。夕阳千丈映帘钩。君侯如欲老，江水莫教流。扇底清歌尘不动，胡床明月清秋。天浆为浪玉为舟。酒阑君便起。归去立班头。
临江仙·千顷翠围遮绿净
作者：王质
朝代：宋
体裁：词

千顷翠围遮绿净，菱花影落波中。看看红锦漾清风。此时催入觐，烟浪拍云空。伫见觚棱栖宝爵，旌旗全仗飞龙。赭黄一点现真容。御麻宣未毕，云镜上天东。
临江仙·缥缈青宵云一握
作者：王质
朝代：宋
体裁：词

缥缈青宵云一握，太清群玉光中。
钧天声里拂香风。
紫皇低接手，稳步上层空。
雀扇徐开鸾影转，日高舞动蛟龙。
双瞻御座立昭容。
回班趋复道，环佩响丁东。
临江仙（宴向守簇）
作者：王质
朝代：宋
体裁：词

曲水流觞修禊事，祓除洗净春愁。举尊再拜寿君侯。只今虚鼎足，好去作班头。自古相门还出相，春旗小驻南州。云孙将绍祖风流。他时如见忆，江汉一渔舟。
九华扇
作者：王质
朝代：宋
体裁：七言绝句

玉斧修成玉兔宫，萧萧无日不秋风。九华紫翠腾空起，取次拈来在掌中。
从陈阜卿游翠岩
作者：王质
朝代：宋

马轻人健有秋容，飞到千岩万壑中。古殿含风寒佛骨，峻屏揭水注龙宫。行深野屦沾空翠，睡醒僧檐转晚红。弹指山川变光景，横江旌吹拥元戎。
从陈阜卿游翠岩
作者：王质
朝代：宋

马轻人健有秋容，飞到千岩万壑中。
古殿含风寒佛骨，峻屏揭水注龙宫。
行深野屦霑空翠，睡醒僧檐转晚红。
弹指山川变光景，横江旌吹拥元戎。
代李叔介挽杨参政
作者：王质
朝代：宋

运泰风云合，名高泰华秋。
杓衡方北指，江汉已东流。
寡佑良臣死，钟情志士忧。
惊心波浪裏，不见济川舟。
代李叔介挽杨参政
作者：王质
朝代：宋

运泰风云合，名高泰华秋。杓衡方北指，江汉已东流。寡祐良臣死，钟情志士忧。惊心波浪里，不见济川舟。
代虞枢密宴晁制置口号二首
作者：王质
朝代：宋

合奏元和鼓吹声，旌幢交映两辕门。中台上相官仪重，大国诸侯礼数尊。一会星辰朝北极，八方风雨聚西坤。今朝宾主周旋地，千古英豪气象昏。陈雷胶漆自平生，申甫藩宣共此行。夷则黄钟相律吕，南箕北斗对高明。蛟螭鳞甲摇千纛，虎豹牙须立万兵。千载难逢今日会，一杯且为故人倾。
代虞枢密宴晁制置口号二首·其一
作者：王质
朝代：宋
体裁：七言律诗

合奏元和鼓吹声，旌幢交映两辕门。中台上相官仪重，大国诸侯礼数尊。一会星辰朝北极，八方风雨聚西坤。今朝宾主周旋地，千古英豪气象昏。
代虞枢密宴晁制置口号二首·其二
作者：王质
朝代：宋
体裁：七言律诗

陈雷胶漆自平生，申甫藩宣共此行。夷则黄钟相律吕，南箕北斗对高明。蛟螭鳞甲摇千纛，虎豹牙须立万兵。千载难逢今日会，一杯且为故人倾。
代虞相挽杨参政二首
作者：王质
朝代：宋

特起西南纪，孤飞五十年。名登千佛顶，位亚六阶躔。文社尊韩伯，经门事董先。山川有冥会，公在孝廉阡。道德平生足，功名岁晚成。挂冠方再表，负杖忽三声。乐寿兼仁智，哀荣备死生。我家无故老，不忍见公倾。
代虞相挽杨参政二首·其一
作者：王质
朝代：宋
体裁：五言律诗

特起西南纪，孤飞五十年。名登千佛顶，位亚六阶躔。文社尊韩伯，经门事董先。山川有冥会，公在孝廉阡。
代虞相挽杨参政二首·其二
作者：王质
朝代：宋
体裁：五言律诗

道德平生足，功名岁晚成。挂冠方再表，负杖忽三声。乐寿兼仁智，哀荣备死生。我家无故老，不忍见公倾。
何处难忘酒
作者：王质
朝代：宋

何处难忘酒，蛮夷太不庭。有心扶白日，无力洗苍溟。豪杰将斑白，功名未汗青。此时无一盏，壮气激雷霆。何处难忘酒，奸邪太陆梁。腐儒还有郦，好汉总无张。曹赵扶开国，王徐卖靖康。此时无一盏，泪滴海茫茫。何处难忘酒，英雄太屈蟠。时违聊置畚，运至即登坛。梁甫吟声苦，干将宝气寒。此时无一盏，拍碎玉阑干。何处难忘酒，生民太困穷。百无一人饱，十有九家空。人说天方解，时和气自丰。此时无一盏，入地诉英雄。
何处难忘酒·其一
作者：王质
朝代：宋
体裁：五言律诗

何处难忘酒，蛮夷太不庭。有心扶白日，无力洗苍溟。豪杰将斑白，功名未汗青。此时无一盏，壮气激雷霆。
何处难忘酒·其三
作者：王质
朝代：宋
体裁：五言律诗

何处难忘酒，英雄太屈蟠。时违聊置畚，运至即登坛。梁甫吟声苦，干将宝气寒。此时无一盏，拍碎玉阑干。
何处难忘酒·其二
作者：王质
朝代：宋

何处难忘酒，奸邪太陆梁。腐儒还有郦，好汉总无张。曹赵扶开国，王徐卖靖康。此时无一盏，泪滴海茫茫。
何处难忘酒·其二
作者：王质
朝代：宋

何处难忘酒，姦邪太陆梁。
腐儒还有郦，好汉总无张。
曹赵扶开国，王徐卖靖康。
此时无一盏，泪滴海茫茫。
何处难忘酒·其四
作者：王质
朝代：宋
体裁：五言律诗

何处难忘酒，生民太困穷。百无一人饱，十有九家空。人说天方解，时和气自丰。此时无一盏，入地诉英雄。
余过荆州张安国已请祠先行
作者：王质
朝代：宋
体裁：诗

心事何曾吐一分，鼓严早已报三声。元戎十乘公先启，野渡孤舟我自横。细看好山须少驻，缓摇柔橹莫多鸣。倘能黄鹤楼前见，安得春江尾柁行。
倦寻芳
作者：王质
朝代：宋
体裁：词

冰壶秋月，去了潘郎，传到梁老。
骑马乘船，麾斥五湖三岛。
任捎云，兼拂日，拽蛟龙、鳞鬣都推倒。
厢尘中，分付高人胜士，把云烟扫。
乾坤巧。
自苍筠无汗，乌锥无刃，此为至宝。
第一君门通表。
书囊谏草。
第二文章扬事业，第三编简摅怀抱。
千百般，终久被他磨了。
倦寻芳·其二
作者：王质
朝代：宋
体裁：词

断崖树老，侧岸槎枯，倒倚斜插。脚面浅溪，掌样平洲重叠。著芒鞋，携竹杖，遇乱莎幽涧萦纡涉。那人家，有竹笋瓦缶。颇颇清冽。曾微呷。正斜阳淡淡，暮霭昏昏，晚风猎猎。转眼已成陈迹。不堪追蹑。试问旧醅还好在，暂停归影留时霎。待重来，细拈弄、水花山叶。
倦寻芳·冰壶秋月
作者：王质
朝代：宋

冰壶秋月，去了潘郎，传到梁老。
骑马乘船，麾斥五湖三岛。
任捎云，兼拂日，拽蛟龙、鳞鬣都推倒。
厢尘中，分付高人胜士，把云烟扫。
干坤巧。
自苍筠无汗，乌锥无刃，此为至宝。
第一君门通表。
书囊谏草。
第二文章扬事业，第三编简摅怀抱。
千百般，终久被他磨了。
倦寻芳·断崖树老
作者：王质
朝代：宋

断崖树老，侧岸槎枯，倒倚斜插。
脚面浅溪，掌样平洲重叠。
着芒鞋，携竹杖，遇乱莎幽涧萦纡涉。
那人家，有竹笋瓦缶。
颇颇清冽。
曾微呷。
正斜阳淡淡，暮霭昏昏，晚风猎猎。
转眼已成陈迹。
不堪追蹑。
试问旧醅还好在，暂停归影留时霎。
待重来，细拈弄、水花山叶。
倦寻芳（渡口酒家）
作者：王质
朝代：宋

断崖树老，侧岸槎枯，倒倚斜插。脚面浅溪，掌样平洲重叠。著芒鞋，携竹杖，遇乱莎幽涧萦纡涉。那人家，有竹＿瓦缶。颇颇清冽。
曾微呷。正斜阳淡淡，暮霭昏昏，晚风猎猎。转眼已成陈迹。不堪追蹑。试问旧醅还好在，暂停归影留时霎。待重来，细拈弄、水花山叶。
倦寻芳（试墨）
作者：王质
朝代：宋
体裁：词

冰壶秋月，去了潘郎，传到梁老。骑马乘船，麾斥五湖三岛。任捎云，兼拂日，拽蛟龙、鳞鬣都推倒。向尘中，分付高人胜士，把云烟扫。乾坤巧。自苍筠无汗，乌锥无刃，此为至宝。第一君门通表。书囊谏草。第二文章扬事业，第三编简摅怀抱。千百般，终久被他磨了。
倦绣图
作者：王质
朝代：宋
体裁：古风

短屏小鸭眠枯苇，徘徊略住西风指。佳人手閒心不閒，肠断吴江烟水寒。凄凄空庭晚苔湿，冷篆青烟半丝直。卷帘寂寞满天秋，惟见孤楠一株碧。
八声甘州
作者：王质
朝代：宋
体裁：词

海茫茫、天北与天南，吾友定安归。
闻濡须江上，皖公山下，驾白云飞。
莽苍空郊虚野，古路立斜晖。
颜跖皆尘土，苦泪休挥。
一代锦肠绣肺，想英魂皎皎，健口霏霏。
望寒空明月，无路寄相思。
叹千古、兴亡成败，满乾坤、遗恨有谁知。
今何在，一川烟惨，万壑风悲。
八声甘州
作者：王质
朝代：宋
体裁：词

过隆中、桑柘倚斜阳，禾黍战悲风。
世若无徐庶，更无庞统，沈了英雄。
本计东荆西益，观变取奇功。
转尽青天粟，无路能通。
他日杂耕渭上，忽一星飞坠，万事成空。
使一曹三马，云雨动蛟龙。
看璀璨、出师一表，照乾坤、牛斗气常冲。
千年后，锦城相吊，遇草堂翁。
八声甘州 其一 怀张安国
作者：王质
朝代：宋

海茫茫、天北与天南，吾友定安归。闻濡须江上，皖公山下，驾白云飞。莽苍空郊虚野，古路立斜晖。颜蹠皆尘土，苦泪休挥。一代锦肠绣肺，想英魂皎皎，健口霏霏。望寒空明月，无路寄相思。叹千古、兴亡成败，满乾坤、遗恨有谁知。今何在，一川烟惨，万壑风悲。
八声甘州 其二 读周公瑾传
作者：王质
朝代：宋
体裁：词

事茫茫、赤壁半帆风，四海忽三分。想苍烟金虎，碧云铜爵，恨满乾坤。郁郁秣陵王气，传到第三孙。风虎云龙会，自有其人。朱颜二十有四，正锦帷秋梦，玉帐春声。望吴江楚汉，明月伴英魂。浥浥小桥红浪湿，抚虚弦、何处得郎闻。雪堂老，千年一瞬，再击空明。
八声甘州·事茫茫、赤壁半帆风
作者：王质
朝代：宋

事茫茫、赤壁半帆风，四海忽三分。
想苍烟金虎，碧云铜爵，恨满干坤。
郁郁秣陵王气，传到第三孙。
风虎云龙会，自有其人。
朱颜二十有四，正锦帏秋梦，玉帐春声。
望吴江楚汉，明月伴英魂。
浥浥小桥红浪湿，抚虚弦、何处得郎闻。
雪堂老，千年一瞬，再击空明。
八声甘州·气佳哉、烟紫石头城
作者：王质
朝代：宋
体裁：词

气佳哉、烟紫石头城，云碧雨花台。想东山前后，望春树绿，看晚潮回。自古英雄豪杰，无不待时来。拥鼻微吟处，山静花开。商皓亦常如此，羡苍生皆有，瞻望之怀。但淝河洛涧，此事偶然谐。疑是彼、八公草木，得神明、相亮不相猜。西州泪、千年犹湿，回望兴哀。
八声甘州·海茫茫、天北与天南
作者：王质
朝代：宋

海茫茫、天北与天南，吾友定安归。
闻濡须江上，皖公山下，驾白云飞。
莽苍空郊虚野，古路立斜晖。
颜跖皆尘土，苦泪休挥。
一代锦肠绣肺，想英魂皎皎，健口霏霏。
望寒空明月，无路寄相思。
叹千古、兴亡成败，满干坤、遗恨有谁知。
今何在，一川烟惨，万壑风悲。
八声甘州·读诸葛武侯传
作者：王质
朝代：宋

过隆中、桑柘倚斜阳，禾黍战悲风。世若无徐庶，更无庞统，沈了英雄。本计东荆西益，观变取奇功。转尽青天粟，无路能通。他日杂耕渭上，忽一星飞堕，万事成空。使一曹三马，云雨动蛟龙。看璀璨、出师一表，照乾坤、牛斗气常冲。千年后，锦城相吊，遇草堂翁。
八声甘州·读诸葛武侯传
作者：王质
朝代：宋
体裁：词

过隆中。桑柘倚斜阳，禾黍战悲风。世若无徐庶，更无庞统，沉了英雄。本计东荆西益，观变取奇功。转尽青天粟，无路能通。
他日杂耕渭上，忽一星飞堕，万事成空。使一曹三马，云雨动蛟龙。看璀璨、出师一表，照乾坤、牛斗气常冲。千年后，锦城相吊，遇草堂翁。
八声甘州·过隆中、桑柘倚斜阳
作者：王质
朝代：宋

过隆中、桑柘倚斜阳，禾黍战悲风。
世若无徐庶，更无庞统，沈了英雄。
本计东荆西益，观变取奇功。
转尽青天粟，无路能通。
他日杂耕渭上，忽一星飞坠，万事成空。
使一曹三马，云雨动蛟龙。
看璀璨、出师一表，照干坤、牛斗气常冲。
千年后，锦城相吊，遇草堂翁。
八声甘州（怀张安国）
作者：王质
朝代：宋

海茫茫、天北与天南，吾友定安归。闻濡须江上，皖公山下，驾白云飞。莽苍空郊虚野，古路立斜晖。颜跖皆尘土，苦泪休挥。
一代锦肠绣肺，想英魂皎皎，健口霏霏。望寒空明月，无路寄相思。叹千古、兴亡成败，满乾坤、遗恨有谁知。今何在，一川烟惨，万壑风悲。安国死后，在淮南屡降，凭箕作诗词偈颂及结字，比生前愈奇伟。淮宁宰陆同得遗墨尤多。
八声甘州（读周公瑾传）
作者：王质
朝代：宋
体裁：词

事茫茫、赤壁半帆风，四海忽三分。想苍烟金虎，碧云铜爵，恨满乾坤。郁郁秣陵王气，传到第三孙。风虎云龙会，自有其人。朱颜二十有四，正锦帏秋梦，玉帐春声。望吴江楚汉，明月伴英魂。浥浥小桥红浪湿，抚虚弦、何处得郎闻。雪堂老，千年一瞬，再击空明。
六角扇二首
作者：王质
朝代：宋

一自昭陵掩閟都，龙跳虎卧世间疏。如今纵有千金璧，不博当年十字书。昔日兰亭畅惠风，至今不与庶人同。百金五字都休问，修竹清湍在眼中。
六角扇二首·其一
作者：王质
朝代：宋

一自昭陵掩閟都，龙跳虎卧世间疎。
如今纵有千金璧，不博当年十字书。
六角扇二首·其一
作者：王质
朝代：宋

一自昭陵掩閟都，龙跳虎卧世间疏。如今纵有千金璧，不博当年十字书。
六角扇二首·其二
作者：王质
朝代：宋
体裁：七言绝句

昔日兰亭畅惠风，至今不与庶人同。百金五字都休问，修竹清湍在眼中。
再和示琏
作者：王质
朝代：宋
体裁：古风

秋林秋叶无全青，手先把者山中人。不独秋风早来到，寒食清明随立春。倒飞斜日光不湿，吹断长虹影皆直。娟妙全存惨淡中，一寸不如一分碧。
再题二首
作者：王质
朝代：宋

不见梅稍不见根，参横咫尺未能扪。掀篷何自掀篷尽，一任江风吹断魂。半江鼻观已前知，恨不身先急棹飞。虽则梅花不全见，妙香满载野航归。
再题二首·其一
作者：王质
朝代：宋
体裁：七言绝句

不见梅稍不见根，参横咫尺未能扪。掀篷何自掀篷尽，一任江风吹断魂。
再题二首·其二
作者：王质
朝代：宋
体裁：七言绝句

半江鼻观已前知，恨不身先急棹飞。虽则梅花不全见，妙香满载野航归。
凤时春·标格风流前辈
作者：王质
朝代：宋
体裁：词

标格风流前辈。
才瞥见春风，萧然无对。
只有月娥心不退。
依旧断桥，横在流水。
我亦共、月娥同意。
肯将情移在，粗红俗翠。
除丁香蔷薇酴醿外。
便作花王，不是此辈。
凤时春·见残梅
作者：王质
朝代：宋

标格风流前辈。才瞥见春风，萧然无对。只有月娥心不退。依旧断桥，横在流水。我亦共、月娥同意。肯将情移在，粗红俗翠。除丁香蔷薇酴醾外。便做花王，不是此辈。
凤时春（见残梅）
作者：王质
朝代：宋

标格风流前辈。才瞥见春风，萧然无对。只有月娥心不退。依旧断桥，横在流水。
我亦共、月娥同意。肯将情移在，粗红俗翠。除丁香蔷薇酴醿外。便做花王，不是此辈。
初春
作者：王质
朝代：宋

痴云漠漠低压屋，雨意垂垂筛似粟。半夜春声到幽竹，方槽溜溜泻寒玉。梦破檐牙声未乾，开门山色青攒攒。东君放步到篱脚，桃李稍稍敷春妍。既雨即晴应更好，将及清明藉芳草。庙堂老手调阴阳，故应随意为雨旸。
初春
作者：王质
朝代：宋

痴云漠漠低压屋，雨意垂垂筛似粟。
半夜春声到幽竹，方槽溜溜泻寒玉。
梦破檐牙声未干，开门山色青攒攒。
东君放步到篱脚，桃李稍稍敷春妍。
既雨即晴应更好，将及清明藉芳草。
庙堂老手调阴阳，故应随意为雨晹。
别张君玉二首
作者：王质
朝代：宋

烟霜江汉雁南飞，鹦鹉洲前再拜辞。风劲周郎焚舰日，月明庾老上楼时。无言只共江声语，有意惟凭山色知。他日中原公事了，磨崖千丈要丰碑。白云黄鹤会相逢，湖北江南故楚宫。拭目文章王八座，叩头勋业赵三公。今朝侧耳听奇伟，何日投身佐事功。公到京师相记忆，芦花江上竹竿风。
别张君玉二首·其一
作者：王质
朝代：宋
体裁：七言律诗

烟霜江汉雁南飞，鹦鹉洲前再拜辞。风劲周郎焚舰日，月明庾老上楼时。无言只共江声语，有意惟凭山色知。他日中原公事了，磨崖千丈要丰碑。
别张君玉二首·其二
作者：王质
朝代：宋
体裁：七言律诗

白云黄鹤会相逢，湖北江南故楚宫。拭目文章王八座，叩头勋业赵三公。今朝侧耳听奇伟，何日投身佐事功。公到京师相记忆，芦花江上竹竿风。
别素质·忆瑶姬
作者：王质
朝代：宋
体裁：词

一个茅奄，三间七架。
两畔更添两厦。
倒坐双亭平分，扶阑两下。
门前数十丘�岫枴�
塍外更百十株桑柘。
一溪活水长流，馀波及、蔬畦菜把。
便是招提与兰若。
时钞疏乡园，看经村社。
随分斗米相酬，环钱相谢。
便阕少亦堪借借。
常收些、笋乾蕨鮓。
好年岁，更无兵无火，快活杀也。
别素质·忆瑶姬·一个茅奄
作者：王质
朝代：宋

一个茅奄，三间七架。
两畔更添两厦。
倒坐双亭平分，扶阑两下。
门前数十丘�岫拐�塍外更百十株桑柘。
一溪活水长流，馀波及、蔬畦菜把。
便是招提与兰若。
时钞疏乡园，看经村社。
随分斗米相酬，环钱相谢。
便阕少亦堪借借。
常收些、笋干蕨鲊。
好年岁，更无兵无火，快活杀也。
千叶梅
作者：王质
朝代：宋
体裁：七言绝句

一枝独立众芳先，小翠长红一任妍。缟袂仙人来阅世，向来手眼故千千。
即事
作者：王质
朝代：宋

桃李阴阴子满枝，春心密意两忘机。无何一点流莺过，惊动杨花簌簌飞。
即事
作者：王质
朝代：宋

桃李阴阴子满枝，春心密意两忘机。
无何一点流鶑过，惊动杨花簌簌飞。
即事
作者：王质
朝代：宋

竹色交檐暗，苔痕拥舍深。
羣麕无定响，断雁有孤音。
恋阙穿双眼，忧时折寸心。
中原既传檄，乃更有陈琳。
即事
作者：王质
朝代：宋

竹色交檐暗，苔痕拥舍深。群麇无定响，断雁有孤音。恋阙穿双眼，忧时折寸心。中原既传檄，乃更有陈琳。
又和李粹伯
作者：王质
朝代：宋

云似诸公簿领閒，不名阿堵但江山。秋风未白平生发，尊酒聊赪壮士颜。醉后参虚无咫尺，悲来天地总间关。归眠梦绕潇湘野，红叶黄花满望斑。
又和李粹伯
作者：王质
朝代：宋

云似诸公簿领閒，不名阿堵但江山。
秋风未白平生髮，尊酒聊赪壮士颜。
醉后参虚无咫尺，悲来天地总间关。
归眠梦绕潇湘野，红叶黄花满望斑。
又次韵
作者：王质
朝代：宋

眼前事事皆可书，秋叶满江烟满湖。霜风细织红锦幄，露菊洗出黄金肤。山南山北蹑飞径，步步藤梢牵客裾。褰裳飞下蒹葭浦，纷纷鸥鸟来相娱。渔火深明隔桥浦，炊烟出没临溪庐。溪山洗断鸳鸯梦，犀篦不忆钱塘苏。百年日月走双毂，万古兴亡同一吁。角鹰肯恋绣鞲稳，野马不受金羁拘。功名贵富两安用，乌有先生并子虚。不图操笔赋清庙，但思击壤赓康衢。何时再踏故山麓，芭蕉长大桤栽粗。夜畴娟娟湿翻露，春林聒聒听提壶。鱼肥不用去熊掌，酒浊正是胜醍醐。一区春雨熟瓜芋，半溪秋水繁菰蒲。侯门亦复怜稚子，下状不敢劳长须。吾生一饱足已矣，岂复过意求膏腴。
又次韵
作者：王质
朝代：宋

眼前事事皆可书，秋叶满江烟满湖。
霜风细织红锦幄，露菊洗出黄金肤。
山南山北蹑飞径，步步藤梢牵客裾。
褰裳飞下蒹葭浦，纷纷鸥鸟来相娱。
渔火深明隔桥浦，炊烟出没临溪庐。
溪山洗断鸳鸯梦，犀篦不忆钱塘苏。
百年日月走双毂，万古兴亡同一吁。
角鹰肯恋绣鞲稳，野马不受金羁拘。
功名贵富两安用，乌有先生并子虚。
不图操笔赋清庙，但思击壤赓康衢。
何时再踏故山麓，芭蕉长大桤栽粗。
夜畴娟娟湿翻露，春林聒聒听提壶。
鱼肥不用去熊掌，酒浊正是胜醍醐。
一区春雨熟瓜芋，半溪秋水繁菰蒲。
侯门亦復怜稚子，下状不敢劳长鬚。
吾生一饱足已矣，岂復过意求膏腴。
发家书
作者：王质
朝代：宋

别乘非为辱，江陵稍近家。
牙绯虽滞色，头白亦增华。
见说堂前竹，胜如屋角花。
脱身归到得，余事总尘沙。
发家书
作者：王质
朝代：宋

别乘非为辱，江陵稍近家。牙绯虽滞色，头白亦增华。见说堂前竹，胜如屋角花。脱身归到得，馀事总尘沙。
句
作者：王质
朝代：宋

真翁自了平生事，不了山阴陆务观。
合欢扇
作者：王质
朝代：宋
体裁：七言绝句

明月虽圆有缺时，合欢安有百年期。故令六六深宫女，泪落君前自不知。
含山寺
作者：王质
朝代：宋

一僧庞眉拄杖扶，自汲石泉浇茗盂。山深松树须髯古，寺老木鱼鳞甲枯。心閒逢人谢礼乐，身倦到枕即江湖。梦回石壁半斜照，蝙蝠打人山鸟呼。
含山寺
作者：王质
朝代：宋

一僧庞眉拄杖扶，自汲石泉浇茗盂。
山深松树鬚髯古，寺老木鱼鳞甲枯。
心閒逢人谢礼乐，身倦到枕即江湖。
梦回石壁半斜照，蝙蝠打人山鸟呼。
听谭师弹琴
作者：王质
朝代：宋

君不能百步洪中裂横竹，一声吹入秋天绿。巨鱼鼓舞碎明珠，白浪轩昂动浮玉。又不能多景楼上吹飞鸿，哀弦欲断沧浪风。徘徊舟子驻不进，江妃出听烟溟濛。不知何处得此薰风琴，元龙六尺含苍云。恐是峄山孤峰绝顶上，万岁不老之寒根。道人两手提天机，中有妙法无人知。风颠雨急倏来往，雨收风定游丝飞。欲下不下窥鱼鸥，忽前忽后回波舟。恍惚浮云捲天宇，错落万点飞星流。世间万法总非真，况此假合非天成。匣琴不出手无声，袖手不弹琴不鸣。此琴此手两无与，问君广陵贺若从何去。王子有琴谁复传，无徽无轸亦无弦。若人解得非耳听，为君试作无手弹。
听谭师弹琴
作者：王质
朝代：宋

君不能百步洪中裂横竹，一声吹入秋天绿。
巨鱼鼓舞碎明珠，白浪轩昂动浮玉。
又不能多景楼上吹飞鸿，哀絃欲断沧浪风。
徘徊舟子驻不进，江妃出听烟溟蒙。
不知何处得此熏风琴，元龙六尺含苍云。
恐是峄山孤峰绝顶上，万岁不老之寒根。
道人两手提天机，中有妙法无人知。
风颠雨急倏来往，雨收风定游丝飞。
欲下不下窥鱼鸥，忽前忽后回波舟。
恍惚浮云捲天宇，错落万点飞星流。
世间万法总非真，况此假合非天成。
匣琴不出手无声，袖手不弹琴不鸣。
此琴此手两无与，问君广陵贺若从何去。
王子有琴谁復传，无徽无轸亦无絃。
若人解得非耳听，为君试作无手弹。
和姚明之
作者：王质
朝代：宋
体裁：五言律诗

草色动秋绿，松阴留晚清。日烘蝉吻燥，风助燕身轻。苍莽家千里，飘零酒一觥。客愁销不尽，还与暮烟生。
和孙仲甫
作者：王质
朝代：宋

浦溆清溪绕，人家绿树围。竹墩森翠葆，莲荡乱红衣。薄雨生朝润，斜阳隐暮霏。桃花流水意，不在鳜鱼肥。
和孙仲甫
作者：王质
朝代：宋

浦溆清溪遶，人家绿树围。
竹墩森翠葆，莲荡乱红衣。
薄雨生朝润，斜阳隠暮霏。
桃花流水意，不在鳜鱼肥。
和张君玉
作者：王质
朝代：宋

且把锄头且着书，懒随臣朔怖侏儒。
车肠久自思怀橘，蓬首还应念执殳。
未暇洞天寻小有，尽将世界付南无。
不知南北东西后，肯寄书来问老夫。
和张君玉
作者：王质
朝代：宋

且把锄头且著书，懒随臣朔怖侏儒。车肠久自思怀橘，蓬首还应念执殳。未暇洞天寻小有，尽将世界付南无。不知南北东西后，肯寄书来问老夫。
和张君玉
作者：王质
朝代：宋

使星卿月共光辉，行转杓衡入紫微。白粲万樯军总饱，红稠千干马能飞。后身叔子今安得，万代夷吾古亦希。风动一江吹晚雪，岁云暮矣送将归。
和张君玉
作者：王质
朝代：宋

使星卿月共光辉，行转杓衡入紫微。
白粲万樯军总饱，红稠千榦马能飞。
后身叔子今安得，万代夷吾古亦希。
风动一江吹晚雪，岁云暮矣送将归。
和张君玉与史乔年
作者：王质
朝代：宋
体裁：七言律诗

弩矢先驱导绣衣，芙蓉倒影动旌旗。行归容与螭头陛，且去摩挲岘首碑。吴帝城边逢此日，越王楼上忆他时。相烦问讯隆中陌，尚有当年草木知。
和张安国闻捷
作者：王质
朝代：宋

两京乔木久秋风，甘露棠梨非汉宫。
铁凤雕零周庙古，玉鱼流落汉陵空。
朝催战鼓云埋阵，夜发戈船月照篷。
宣德楼前清御道，明年元会纳羣工。
和张安国闻捷
作者：王质
朝代：宋

两京乔木久秋风，甘露棠梨非汉宫。铁凤雕零周庙古，玉鱼流落汉陵空。朝催战鼓云埋阵，夜发戈船月照篷。宣德楼前清御道，明年元会纳群工。
和张晋彦
作者：王质
朝代：宋
体裁：古风

白草蒙荒烟，江南似江北。游子无故乡，去住总为客。平生不如意，江阔见面窄。相逢酒一杯，意气感知识。
和御制诗五首
作者：王质
朝代：宋

列圣兼仁武，随时议战和。伫开新日月，重照旧山河。西北浮云敛，东南王气多。大唐功十二，一一付铙歌。大庆通宣德，西华近保和。草荒朱雀道，沙壅护龙河。九庙烟尘暗，七陵风露多。君王既神武，父老莫悲歌。濠楚前通泗，舒庐内接和。眼看花靥渡，梦想白沟河。火德时方盛，金行数不多。儒臣且经略，未要载赓歌。鼎待周公定，羹须傅说和。上方资羽翼，谁解废江河。志定功应就，时来力不多。晋公门下客，豫制凯旋歌。景运开乾德，升平到政和。七星摇帝座，两界隔天河。义士何曾少，谋夫不在多。鲤鱼长尺半，恐有扣牛歌。
和御制诗五首·其一
作者：王质
朝代：宋
体裁：五言律诗

列圣兼仁武，随时议战和。伫开新日月，重照旧山河。西北浮云敛，东南王气多。大唐功十二，一一付铙歌。
和御制诗五首·其三
作者：王质
朝代：宋
体裁：五言律诗

濠楚前通泗，舒庐内接和。眼看花靥渡，梦想白沟河。火德时方盛，金行数不多。儒臣且经略，未要载赓歌。
和御制诗五首·其二
作者：王质
朝代：宋
体裁：五言律诗

大庆通宣德，西华近保和。草荒朱雀道，沙壅护龙河。九庙烟尘暗，七陵风露多。君王既神武，父老莫悲歌。
和御制诗五首·其五
作者：王质
朝代：宋

景运开乾德，升平到政和。七星摇帝座，两界隔天河。义士何曾少，谋夫不在多。鲤鱼长尺半，恐有扣牛歌。
和御制诗五首·其五
作者：王质
朝代：宋

景运开干德，昇平到政和。
七星摇帝座，两界隔天河。
义士何曾少，谋夫不在多。
鲤鱼长尺半，恐有扣牛歌。
和御制诗五首·其四
作者：王质
朝代：宋
体裁：五言律诗

鼎待周公定，羹须傅说和。上方资羽翼，谁解废江河。志定功应就，时来力不多。晋公门下客，豫制凯旋歌。
和李平仲出郊
作者：王质
朝代：宋

渡头脆柳不堪攀，岭背彫枫尚见斑。店小青旗低拂马，寺荒苍藓暗封关。但知鱼乐如吾乐，未必僧閒似我閒。忽忆去年今日处，楚山欲尽见秦山。
和李平仲出郊
作者：王质
朝代：宋

渡头脆柳不堪攀，岭背雕枫尚见斑。
店小青旗低拂马，寺荒苍藓暗封关。
但知鱼乐如吾乐，未必僧閒似我閒。
忽忆去年今日处，楚山欲尽见秦山。
和李无变与诸公出郊访王彦博
作者：王质
朝代：宋
体裁：七言绝句

病来无力胜鞍马，不得兰亭共一觞。射雉如皋犹不笑，散花方丈锦千张。
和李无变求诗
作者：王质
朝代：宋
体裁：七言绝句

十年惨淡经营处，一点青荧灯火知。平日诗从天外得，只今天外总无诗。
和李粹伯
作者：王质
朝代：宋

不多风雨已秋容，惨澹斜阳湿晚红。
长忆苹风过归雁，更思烟浪拍垂虹。
未应堂上烛能灭，所愿樽中酒不空。
卷雪楼前卸帆日，却从天际望吴中。
和李粹伯
作者：王质
朝代：宋

不多风雨已秋容，惨澹斜阳湿晚红。长忆蘋风过归雁，更思烟浪拍垂虹。未应堂上烛能灭，所愿樽中酒不空。卷雪楼前卸帆日，却从天际望吴中。
和沈述之与俞舜俞题墨梅
作者：王质
朝代：宋

玉京羣帝周大罗，芙蓉倒影旌旗多。
明视仍孙窃姮娥，双成飞琼相和歌。
飞琼授以无声诗，下走人间駃莫追。
梅花狂扫不自持，但见浮动横斜他不知。
中书君贵列钟鼓，唤下真真命歌舞。
真真呼上復呼下，上屏不言下屏语。
空郊莽苍江渺茫，中书头锐身瘦长。
玄泓濡首醉淋浪，首所触者皆生香。
柳山俞生气象别，不惟手洁更身洁。
中书相与有良缘，共看霜天羌筦裂。
十指五指握妙华，不在山颠即水涯。
老杨死守梅花树，攀枝弄叶犹咨嗟。
眼光落此亦前定，过去垣外触参井。
俞生今世伴梅花，若伴他花应不肯。
和沈述之与俞舜俞题墨梅
作者：王质
朝代：宋

玉京群帝周大罗，芙蓉倒影旌旗多。明视仍孙窃姮娥，双成飞琼相和歌。飞琼授以无声诗，下走人间駃莫追。梅花狂扫不自持，但见浮动横斜他不知。中书君贵列钟鼓，唤下真真命歌舞。真真呼上复呼下，上屏不言下屏语。空郊莽苍江渺茫，中书头锐身瘦长。玄泓濡首醉淋浪，首所触者皆生香。柳山俞生气象别，不惟手洁更身洁。中书相与有良缘，共看霜天羌筦裂。十指五指握妙华，不在山颠即水涯。老杨死守梅花树，攀枝弄叶犹咨嗟。眼光落此亦前定，过去垣外触参井。俞生今世伴梅花，若伴他花应不肯。
和沈述之赠权干诗
作者：王质
朝代：宋

江枫不敌寸心丹，何待霜雄吏自寒。满眼空空无一佛，举头在在有三官。毛端解运三千界，脚底常飞九万抟。凫茈馀根挑欲尽，莫忧鲁巷有颜箪。
和沈述之赠权干诗
作者：王质
朝代：宋

江枫不敌寸心丹，何待霜雄吏自寒。
满眼空空无一佛，举头在在有三官。
毛端解运三千界，脚底常飞九万抟。
鳬茈余根挑欲尽，莫忧鲁巷有颜箪。
和游子明效李长吉体二首
作者：王质
朝代：宋

江枫摇落秋吹清，吴波夜澄孤桨横。白蘋花老浪纹浅，的皪背荷双鹭明。烟屿云岑楚江远，三更梦归五更返。斜阳影外远山稠，千里不遮南望眼。树顶参差山髻青，漫漫秋浦无人行。征衫尘土老岁月，梧桐秋风桃李春。水寒露冷蒹葭湿，属玉横江孤影直。波纹摇尽九秋香，菱叶团圆水花碧。
和游子明效李长吉体二首·其一
作者：王质
朝代：宋

江枫摇落秋吹清，吴波夜澄孤桨横。
白苹花老浪纹浅，的皪背荷双鹭明。
烟屿云岑楚江远，三更梦归五更返。
斜阳影外远山稠，千里不遮南望眼。
和游子明效李长吉体二首·其一
作者：王质
朝代：宋

江枫摇落秋吹清，吴波夜澄孤桨横。白蘋花老浪纹浅，的皪背荷双鹭明。烟屿云岑楚江远，三更梦归五更返。斜阳影外远山稠，千里不遮南望眼。
和游子明效李长吉体二首·其二
作者：王质
朝代：宋
体裁：古风

树顶参差山髻青，漫漫秋浦无人行。征衫尘土老岁月，梧桐秋风桃李春。水寒露冷蒹葭湿，属玉横江孤影直。波纹摇尽九秋香，菱叶团圆水花碧。
和王充道夜坐二首
作者：王质
朝代：宋

索索风呼叶，萧萧雨打窗。遥思双白发，相对一残缸。梦落湘南浦，身浮浙右江。漏穷钟未断，犹自咽微撞。风雨连三日，晨昏共一窗。天寒怜翠袖，夜永对青缸。有泪挥吴月，无船上楚江。梦寒元易断，钟静不须撞。
和王充道夜坐二首·其一
作者：王质
朝代：宋

索索风呼叶，萧萧雨打窗。遥思双白发，相对一残缸。梦落湘南浦，身浮浙右江。漏穷钟未断，犹自咽微撞。
和王充道夜坐二首·其一
作者：王质
朝代：宋

索索风呼叶，萧萧雨打窗。
遥思双白髮，相对一残缸。
梦落湘南浦，身浮浙右江。
漏穷钟未断，犹自咽微撞。
和王充道夜坐二首·其二
作者：王质
朝代：宋
体裁：五言律诗

风雨连三日，晨昏共一窗。天寒怜翠袖，夜永对青缸。有泪挥吴月，无船上楚江。梦寒元易断，钟静不须撞。
和秋日即事韵二首
作者：王质
朝代：宋

駮駮山苍杂水红，不如冷眼看秋风。北鸿已望江南起，飞过榆林月正中。初枫叶外数行飞，瘦竹竿头一点黐。浮世危机总如此，青蛇飞处且相随。
和秋日即事韵二首·其一
作者：王质
朝代：宋
体裁：七言绝句

駮駮山苍杂水红，不如冷眼看秋风。北鸿已望江南起，飞过榆林月正中。
和秋日即事韵二首·其二
作者：王质
朝代：宋
体裁：七言绝句

初枫叶外数行飞，瘦竹竿头一点黐。浮世危机总如此，青蛇飞处且相随。
和虞相喜雪二首
作者：王质
朝代：宋

缟夜寒辉花雨天，洒空飞羽箭离弮。普开薝卜诸天供，大展兜罗万里绵。见在十方惟此佛，后来千古说今年。乾坤正赖君调理，未用轻寻范蠡船。六花飞堕九重天，冻折旌竿裂弩弮。不夜尝衔九龙烛，未春先贡八蚕绵。暂开晴色供前日，复作奇祥饯故年。留得馀生食贱麦，杨林江上海楼船。
和虞相喜雪二首·其一
作者：王质
朝代：宋

缟夜寒辉花雨天，洒空飞羽箭离弮。普开薝卜诸天供，大展兜罗万里绵。见在十方惟此佛，后来千古说今年。乾坤正赖君调理，未用轻寻范蠡船。
和虞相喜雪二首·其一
作者：王质
朝代：宋

缟夜寒辉花雨天，洒空飞羽箭离弮。
普开薝卜诸天供，大展兜罗万里绵。
见在十方惟此佛，后来千古说今年。
干坤正頼君调理，未用轻寻范蠡船。
和虞相喜雪二首·其二
作者：王质
朝代：宋

六花飞堕九重天，冻折旌竿裂弩弮。不夜尝衔九龙烛，未春先贡八蚕绵。暂开晴色供前日，复作奇祥饯故年。留得馀生食贱麦，杨林江上海楼船。
和虞相喜雪二首·其二
作者：王质
朝代：宋

六花飞堕九重天，冻折旌竿裂弩弮。
不夜尝衘九龙烛，未春先贡八蚕绵。
暂开晴色供前日，復作奇祥饯故年。
留得余生食贱麦，杨林江上海楼船。
和袁丞海棠
作者：王质
朝代：宋

海棠不入草堂手，雪堂乃与同春风。草堂雪堂各千载，唐朝宋朝无两红。露霏风袅非人为，夜染朝酣自化工。大洋之内烟濛濛，不似周公礼乐中。
和袁丞海棠
作者：王质
朝代：宋

海棠不入草堂手，雪堂乃与同春风。
草堂雪堂各千载，唐朝宋朝无两红。
露霏风袅非人为，夜染朝酣自化工。
大洋之内烟蒙蒙，不似周公礼乐中。
和袁丞盖岭长松三首
作者：王质
朝代：宋

强名呼作大夫官，亘古摩空不免冠。但惜五封遭一点，宁如深岭撼风寒。露边稚叶亦堪餐，霜后皴皮更可冠。抚此盘旋不忧晚，但忧栗里酒樽寒。百滩飞度半云端，波浪声雄不湿冠。亸袖垂鞭徐进马，市尘无此雪风寒。
和袁丞盖岭长松三首·其一
作者：王质
朝代：宋
体裁：七言绝句

强名呼作大夫官，亘古摩空不免冠。但惜五封遭一点，宁如深岭撼风寒。
和袁丞盖岭长松三首·其三
作者：王质
朝代：宋
体裁：七言绝句

百滩飞度半云端，波浪声雄不湿冠。亸袖垂鞭徐进马，市尘无此雪风寒。
和袁丞盖岭长松三首·其二
作者：王质
朝代：宋

露边稚叶亦堪餐，霜后皴皮更可冠。抚此盘旋不忧晚，但忧栗里酒樽寒。
和袁丞盖岭长松三首·其二
作者：王质
朝代：宋

露边穉叶亦堪餐，霜后皴皮更可冠。
抚此盘旋不忧晚，但忧栗里酒樽寒。
和郭从范二首
作者：王质
朝代：宋

羽檄传岁月，走马不当疾。我家在江南，时节阻会集。东皋冗不治，杜老趣归急。何时秉犁锄，夜翻陇头湿。萱草摇清风，榴英焰方午。新燕披紫茸，低昂子随母。暄寒换时节，浓疏变庭树。杜老痴不归，空怜小儿女。
和郭从范二首·其一
作者：王质
朝代：宋
体裁：古风

羽檄传岁月，走马不当疾。我家在江南，时节阻会集。东皋冗不治，杜老趣归急。何时秉犁锄，夜翻陇头湿。
和郭从范二首·其二
作者：王质
朝代：宋

萱草摇清风。
榴英焰方午。
新燕披紫茸，低昂子随母。
暄寒换时节，浓疎变庭树。
杜老痴不归，空怜小儿女。
和郭从范二首·其二
作者：王质
朝代：宋

萱草摇清风，榴英焰方午。新燕披紫茸，低昂子随母。暄寒换时节，浓疏变庭树。杜老痴不归，空怜小儿女。
和郭子应二首
作者：王质
朝代：宋

出门吹面已薰风，春在垂杨惨淡中。我辈不须悲聚散，此江元自有西东。日暄波暖鱼苗出，雨润泥融燕颔丰。尚可淹留成一醉，引杯说剑未输公。北窗睡起复西窗，心事悠悠付枕囊。日静无人惊燕雀，野青随意卧牛羊。愁中故自伤游子，别后还应忆漫郎。万里梅边寻斗米，夫君身世亦遑遑。
和郭子应二首·其一
作者：王质
朝代：宋

出门吹面已熏风，春在垂杨惨淡中。
我辈不须悲聚散，此江元自有西东。
日暄波暖鱼苗出，雨润泥融燕颔丰。
尚可淹留成一醉，引杯说剑未输公。
和郭子应二首·其一
作者：王质
朝代：宋

出门吹面已薰风，春在垂杨惨淡中。我辈不须悲聚散，此江元自有西东。日暄波暖鱼苗出，雨润泥融燕颔丰。尚可淹留成一醉，引杯说剑未输公。